Hiljade migranata iz centralne Amerike ponovo krenule ka SAD – Sandžaklija\nViše hiljada ljudi krenulo je i ove godine migrantskim karavanom iz centralne Amerike ka Sjedinjenim Američkim Državama u potrazi za bezbednijim i boljim životom, ali i u nadi da će pod predsednikom Džoom Bajdenom (Joe Biden) doći do ublažavanja stroge migrantske politike Donalda Trampa (Trump).\nMeđutim, članovi tima izabranog predsednika, koji će 20. januara stupiti na dužnost, upozoravaju da neće biti brzih promena, pišu svetski mediji.\nPendreci i suzavac\nBezbednosne snage Gvatemale sukobile su se s migrantima iz centralne Amerike u pokušaju da ih spreče da se probiju do granice SAD u poslednjim danima predsedništva Donalda Trampa, piše Gardijan (The Guardian).\nHiljade migranata uglavnom iz Hondurasa počele su da prelaze granicu Gvatemale uveče u petak, 15. januara i dok su pešice išle ka Meksiku, deo grupe su u nedelju presreli pripadnici vojske i policije Gvatemale. Na video snimcima se može videti sukob migranata i vojnika koji su koristili suzavac, štitove i pendreke.\nPrvi migrantski karavan ove godine iz zemalja centralne Amerike, koji je s osam do devet hiljada ljudi jedan od najvećih od 2018. godine, krenuo je ka SAD nekoliko dana pre inauguracije Džoa Bajdena, za kojeg se, ukazuje Gardijan, smatra da je naklonjeniji migrantima od Trampa.\nMigrantski marš usledio je posle dva razorna uragana u centralnoj Americi prošlog novembra, koji su uništili zajednice, poremetili živote i naveli mnoge porodice da migriraju na sever, ističe list.\nPoslednjih nedelja aktivisti su pozvali Bajdena da ukine Trampovu tvrdu migrantsku politiku, uključujući “razorni” program kojim se desetine hiljada tražilaca azila vraćaju u neke od najopasnijih gradova Meksika, ali su članovi Bajdenovg tima, oprezni da ne izazovu iznenadnu trku do granice SAD, umanjili očekivanja da će ti biti brzo učinjeno.\nVlasti Gvatemale postavile su skoro desetak kontrolnih tačaka na autoputevima s ciljem da zaustave i vrate migrante natrag u Honduras, tvrdeći da predstavljaju rizik za sebe i druge putujući tokom pandemije COVID-19, ukazuje Asošiejtid pres (Associated Press).\nNeki od migranata nosili su maske za lice, ali među njima nije puno fizičkog distanciranja, dok je malo ko imao negativne testove na korona virus koje Gvatemala zahteva za ulazak u zemlju, ističe AP, navodeći da je Honduras teško pogodila pandemija COVID-19.\nMinistarstvo zdravlja Gvatemale saopštilo je da je 21 migrant koji je tražio medicinsku pomoć u zdravstvenim centrima bio pozitivan na korona virus, dodajući da tih 12 muškaraca i devet žena neće biti vraćeno u Honduras dok ne prođu karantin u centrima u Gvatemali.\nGodinama migranti idu kroz Meksiko na sever u karavanima, mada uglavnom s mnogo manje ljudi nego u ovom poslednjem, kako bi se zajedno zaštitili od kriminalaca na putu, ali i skrenuli pažnju na svoje nevolje dok pokušavaju da se domognu američke granice, piše Njujork tajms (The New York Times).\nU proleće 2018. godine, migrantski karavan koji se formirao u blizini južne granice Meksika i koji je na vrhuncu imao više od 1.200 ljudi, što je bio rekord u to vreme, privukao je pažnju Trampa koji je 2019. izvršio dodatni pritisak na Meksiko, Gvatemalu, Honduras i Salvador, da suzbiju ilegalne migracije ka severu, pretnjom zamrzavanja američke pomoći i tarifama, ističe njujorški list. Meksiko je usled pritiska rasporedio hiljade pripadnika bezbednosnih snaga da zadrže migranate bez dokumenata dok idu na sever.\nTrampova administracija takođe je potpisala ugovore s tri centralnoazijske države, koji su omogućili SAD da šalju tražioce azila da u tim zemljama traže utočište. U poslednjim danima Trampovog mandata, piše Njujork tajms, te i druge restriktivne granične mere nisu sprečile da se prošle nedelje na severu Hondurasa obrazuje najnoviji migrantski karavan.\nIako se čini da su siromaštvo, nasilje i korupcija glavni pokretači najnovijeg karavana, promena američkog rukovodstva ove nedelje takođe može biti faktor, ističe Njujork tajms i ukazuje na upozorenja da bi Bajdenova izborna pobeda mogla podstaći novi talas migranata u nadi da će njegova administracija značajno popustiti migracionu politiku.\nBajden je u predizbornoj kampanji rekao da će brzo poništi oštra ograničenja azila koja je uvela Trampova administracija, uključujući politiku koja je mnoge tražioce azila primorala da u Meksiku čekaju na ishod svojih slučajeva. List dodaje da Bajden planira da prvog dana na funkciji traži od Kongresa široku reformu imigracionih zakona.\nIako je Bajden obećao da će okončati strogu imigracionu politiku svog prethodnika, predstavnici administracije novoizabranog predsednika koji će stupiti na dužnost u sredu, 20. januara, upozorili su migrante da ne kreću na opasan put ka SAD, jer imigraciona politika neće biti promenjena preko noći, ističe BBC.\nSmatra se, dodaje britanski servis, da je obećanje nove imigracione politike pod Bajdenovom administracijom podstaklo migrante – koji kažu da su progon, nasilje i siromaštvo svakodnevna stvarnost u njihovim zemljama – da pokušaju da dođu do američke granice u nadi da će naći posao i sigurnost.\nNeimenovani visoki zvaničnik predstojeće administracije rekao je za NBC njuz (NBC News) da migranti koji pokušavaju da traže azil u SAD “moraju da shvate da neće moći odmah da uđu u SAD”. On je rekao da će Bajdenova administracija dati prednost imigrantima bez dokumenata koji već žive u SAD, a ne onima koji sada idu u tu zemlju.\nMark Morgan, vršilac dužnosti komesara Carine i zaštite granica SAD, prošle nedelje pozvao je potencijalne migrante da ne “troše svoje vreme i novac”, rekavši da promena administracije u SAD ne utiče na “vladavinu zakona i javno zdravlje”.\nPlan za azil bez azilanata\nSAD su pre više od godinu dana počele da šalju tražioce azila u Gvatemalu da tamo podnesu prijavu za utočište prema potpisanom sporazumu, ali niko još nije dobio azil u toj zemlji, pri čemu je manje od 40 uopšte pokušalo, ukazuje Vašington post (The Washingon Post) na izveštaj američkog Senata.\nTrampova administracija je od novembra 2019. poslala najmanje 945 tražilaca azila – većinom iz Salvadora i Hondurasa – u Gvatemalu, gde navodno mogu tražiti azil koji im je odbijen u SAD. Ali, prema izveštaju Senatskog odbora za spoljne odnose u koji je Vašington post imao uvid, samo 34 od 945 tražilaca azila je podnelo prijave u Gvatemali, od čega je 16 odustalo, a preostalih 18 još nije dobilo odluku o azilu.\nPredstavnici Bajdenovog tima rekli su da će novi predsednik “raditi na hitnom poništavanju” dogovora s Gvatemalom, Hondurasom i Salvadorom, koji su, kako navodi američki list, glavni deo strategije Trampove administracije za suzbijanje dolazaka migranata u SAD.\nTrampova administracija je kasnije dogovorila gotovo identične sporazume s vladama Hondurasa i Salvadora, dve najopasnije države Latinske Amerike, ali te dve zemlje nisu sprovele plan zbog pandemije, premda su honduraški zvaničnici rekli da je Trampova administracija do prošle nedelje nastojala da pošalje avion s azilantima u tu zemlju.\nPrema ta tri sporazuma, SAD mogu da pošalju tražioce azila u zemlje čiji nisu državljani, što znači da državljanin Hondurasa može biti poslat da traži azil u Gvatemali, a neko iz Gvatemale u Honduras, pri čemu, kako ističe Vašington post, nijedna od tri zemlje nema ni približno razvijen sistem azila i sve tri se bore da obuzdaju moćne bande od kojih neke deluju preko granica.\nU toku postupak protiv Emraha Latovića kao okrivljenog za ubistvo Hamidovića\nNavedeno i da su u dosadašnjem toku istrage preduzete brojne dokazne radnje, te da se predmet još uvijek nalazi u fazi istrage.


Helikopter Oružanih snaga BiH gasi požar u općini Trebinje – Haber.ba\nObjavljeno 01.09. 2017.\nJedan helikopter Mi-8 MTV iz sastava Brigade zračnih snaga i protivzračne odbrane i šest pripradnika za pružanje pomoći poslani su da pomognu u gašenju požara u općini Trebinje.\nZahtjev za angažovanjem helikoptera poslan Oružanim snagama jutros je poslala Služba civilne zaštite.\nHelikopter OS BiH je djelujući na području općina Trebinje i Drvar 31. augusta ostvario šest sati naleta pri čemu je izbačeno 101.400 litara vode.\n“Od početka ljetne sezone Oružane snage pokazuju spremnost da se po zahtjevu civilnih organa vlasti i u okviru raspoloživih kapaciteta angažuju na pružanju pomoći civilnom stanovništvu i organima vlasti”, saopštili su iz Ministarstva odbrane BiH.\nTeme:Drvar, gašenje požara, helikopter, Oružane snage BiH, požari, Trebinje\nZbog rata u Iraku BiH dobila vojsku\nTRAGEDIJA U NEW YORKU: Svi putnici poginuli pri padu helikoptera\nDa li light proizvode možete konzumirati neograničeno?\nŽena dokazala da je dobila rak zbog ovog pudera: Sud joj mora isplatiti 417 miliona dolara!


Naslovnica NAJNOVIJE Svijet Erdogan: Želimo razvijati odnose sa Rusijom\nRusija, Turska – Rusija je zatražila od Turske da preduzme prvi korak za normalizaciju odnosa nakon prošlogodišnjeg obaranja aviona.\nPredsjednik Turske Recep Tayyip Erdogan je u vezi sa izjavama ruskog predsjednika Vladimira Putina o mogućnosti popravljanja odnosa između Turske i Rusije, kazao da mu nije baš najjasnije kakav se prvi korak očekuje od Ankare, javlja Anadolija.\n“Ono što mene sada zanima je kakav se to prvi korak od nas očekuje, teško mi je to shvatiti. Turska nije zemlja koja sjedi na osuđeničkoj stolici i nikako nismo neko ko želi pokvariti odnose sa Rusijom. Štaviše, Turska je zemlja koja želi razvijati odnose sa Rusijom”, rekao je Erdogan.\nPrije polaska u Ugandu novinarima u Izmiru je kazao kako je zanimljivo da je Rusija žrtvovala Tursku zbog, kako je rekao, greške pilota.\n“Zanimljivo je da smo uopće došli u ovakvu situaciju i da je žrtvovao ogromnu Tursku zbog greške pilota ili zbog pogrešnih motiva u momentima kada su naši odnosi sa Putinom bili na prijateljskom nivou. Mislim da moramo nastojati da obnovimo odnose sa Rusijom i da ih ponovo vratimo na dosta drugačiju poziciju. Nadam se da će ovaj problem biti otklonjen što prije i da Turska i Rusija ponovo naprave korake koje smo pravili tokom posljednjih deset godina, i da ćemo nastaviti i dalje praviti iste korake”, rekao je Erdogan.\nRusija je zatražila od Turske da preduzme prvi korak u naporima za normalizaciju odnosa između dvije zemlje i uputi izvinjenje zbog obaranja ruskog vojnog aviona.\nObraćajući se na konferenciji za novinare u Moskvi, glasnogovornik Kremlja Dmitry Peskov je jučer izjavio da nema te “radne grupe koja se može baviti pitanjem između Turske i Rusije, osim ako Turska ne poduzme prvi korak.”\nKomentirajući poziv turskog ministra vanjskih poslova da formiraju radnu grupu koja će raditi na normalizaciji odnosa između ove dvije zemlje, Peskov je rekao da “potez za rješenje problema treba povući Turska, kao što je i predsjednik Rusije istakao u Atini.”\nRuski predsjednik Vladimir Putin, tokom nedavne posjete Atini, komentirao je događaj iz novembra prošle godine kada su Oružane snage Turske oborile ruski vojni avion nedaleko od sirijske granice, poručivši da za to još uvijek nisu dobili izvinjenje.\nTurske vlasti tvrde da je letjelica narušila zračni prostor ove zemlje, dok Rusija ističe da je avion bio na nebu iznad Sirije. Putin je istakao da su do sada dobili različite izjave, ali nikada izvinjenje.


Sud na Floridi oslobodio Bašanoviće\nNa sajtu “Džejl bejs” objašnjeno je da su Bašanovići privedeni zbog krađe, čime je nastala šteta do 5.000 dolara. Bašanović je, kako se navodi, pred sudiju izveden dan posle hapšenja zbog “trećestepenog krivičnog dela”.\nPosle saslušanja, supružnici su pušteni uz kauciju 1.000 dolara, koju je za oboje platila njihova prijateljica Nina Mikalacki, a sledeće suđenje bilo je zakazano za 13. maj.\nMihael D. Vejnštejn, advokat Bašanovića na Floridi, potvrdio je za “Blic” da su oslobođeni svih optužbi i da je slučaj završen.\nU ranijoj izjavi za “Blic” Bašanović, koji je i direktor Televizije “Svet plus info” i odbornik SNS u Skupštini Beograda, rekao je da se našao u tržnom centru usred velike akcije hapšenja kriminalne grupe iz istočne Evrope. Policija je legitimisala sve posetioce, a on nije imao dokumenta, što je u SAD ozbiljan prekršaj, pa je priveden.


Od osnivanja 2006. godine naša kompanija Super vet na tržištu Srbije i šire vodi brigu o kvalitetu života ljudi i životinja plasirajući inovativne i dokazane proizvode, edukaciju i usluge koje našim partnerima obezbeđuju maksimalnu bezbednost i kvalitet u procesu proizvodnje i plasiranju proizvoda.\nNaš posao je da, kroz zastupanje svetski najpriznatijih kompanija, distrubuiramo najnoviji i najpriznatiji laboratorijski potrošni materijal i reagenase u oblasti ispitivanja hrane, mikrobiologije, veterinarske dijagnostike, fitodijagnostike i ispitivanja vode.\nNaše resurse usmeravamo u povezivanje i rešavanje problema i zadovoljenja potreba naših poslovnih partnera, sa kojima imamo dugogodišnje i odlične odnose, zasnovane na obostranom zadovoljstvu i rastu.\nZahvaljujući saradnji sa svetski priznatim kompanijama, u mogućnosti smo da pratimo najnovija dostignuća u oblastima koje pokrivamo i budemo jedan od lidera na našem tržištu. Ne samo da donosimo novitete na tržište, već zajedno sa našim partnerima radimo na sveobuhvatnom razvoju tržišta vezanog za bezbednost ishrane.\nOsnove naših vrednosti čine osnovu našeg poslovanja:\nKvalitet naših proizvoda, kao i usluga u implementiranju novih proizvoda na našem tržištu je uslov bez kojeg se ne može (conditio sine qua non)\nLojalnost i poverenje kroz dugotrajnu partnersku saradnju govori o sjajnim odnosima sa našim kupcima koji traju preko 10 godina.


DSS traži smenu Gašića - Sputnjik Srbija\n10:33 26 Oktobar 2020\nDSS traži smenu Gašića\n© Foto : Sajt Ministarstva odbrane Srbije\n15:28 06.04.2015 (osveženo 16:19 05.10.2015) Preuzmite kraći link\nDemokratska stranka Srbije zatražila je danas da ministar odbrane Bratislav Gašić podnese ostavku ili da ga smeni premijer Aleksandar Vučić zbog pada vojnog helikoptera 13. marta, u kojem je poginulo sedam osoba.\nVučić: Vrši se tabloidizacija helikopterske nesreće\n„Krivica ministra odbrane Gašića je naznačena u Izveštaju Komisije za ispitivanje uzroka nastanka vanrednog događaja. Bez obzira što Više javno tužilaštvo zatvara oči pred činjenicama iznetim u tom Izveštaju, krivica ministra odbrane je nesumnjiva“, navodi se u saopštenju DSS.\n„Da je ministar Gašić kriv veoma dobro zna i predsednik Vlade Aleksandar Vučić i dužan je da ga smeni, ukoliko ministar ostavku ne podnese“, navodi se u saopštenju. Dodaje se da je osnovni uzrok nesreće „naredba ministra Gašića da helikopter poleti i pored upozorenja da nije poštovana operativna procedura i saznanja da su meteorološki uslovi, oblačnost i vidljivost, ispod minimuma i njegov nalog da se u povratku leti za Beograd“.\n© AFP 2020 / STRINGER / AFP\nPokrenute predistražne radnje u slučaju pada helikoptera\nU Izveštaju Komisije, koju je formirao komandant Ratnog vazduhoplostva Vojske Srbije, objavljenom u petak, navodi se da je osnovni uzrok pada vojnog helikoptera kod Beograda 13. marta ljudski faktor, što se ogleda u neadekvatnom upravljanju letelicom u složenim vremenskim uslovima.\nKao drugostepeni uzrok nesreće navedeni su propusti u planiranju, organizaciji i rukovođenju letom. U delu koji se odnosi na odgovornost za nesreću naveden je vođa posade helikoptera, a deo odgovornosti snose i drugi pilot i letač tehničar u pilotskoj kabini.\nVučić je ranije, nakon kritika u javnosti, kazao da se nesreća zloupotrebljava i da „neće dati“ ministre Gašića i Zlatibora Lončara.\nnesreća, pad, helikopter, ostavka, Demokratska stranka Srbija, Aleksandar Vučić, Bratislav Gašić, Srbija\n10:33 Brojka posle koje Srbiji slede najoštrije mere\n10:23 Alijev: Tražili smo uvođenje sankcija Jerevanu\n10:16 Ivan Bekjarev pozitivan na koronu, obustavljeno snimanje filma\n10:13 Kosačov: Bajden u Belu kuću ne bi doneo ništa novo u odnosu prema Rusiji\n09:51 Pašinjan: Karabah poštuje primirje, uprokos provokacijama


Za pomoć penzionerima i socijalno ugroženima grad izdvojio 10 miliona dinara - Televizija Leskovac\nZa pomoć penzionerima i socijalno ugroženima grad izdvojio 10 miliona dinara\nApelujem na sve građane da se pridržavaju svih naredbi i mera koje donosi Vlada Srbije, odnosno Štab za vanredne situacije grada Leskovca, rekao je na konferenciji za novinare gradonačelnik Goran Cvetanović. Kako je rekao, epidemiološka situacija u gradu je nepromenjena i na sreću i dalje nemamo nijednog zaraženog koronavirusom.\nGrad Leskovac će izdvojiti novčana sredstva u iznosu od 10 milona dinara za pomoć socijalno ugroženima i penzionerima. Na području grada ukupno je 31.289 penzionera. Najveći broj 17.234, su oni kojima je penzija do 20 hiljada dinara i oni će dobiti pakete u vrednosti od hiljadu dinara. Penzioneri sa primanjima od 25 hiljada dobiće paket u iznosu od 800 dinara i oni sa penzijom u visini od 30 hiljada po 500 dinara.\nKol centar grada Leskovca sada radi promenjenim radnim vremenom i to od 8 do 16 časova. Od osnivanja do danas imao je oko hiljadu poziva i preko 200 izlazaka volontera na teren. Pozivi su bili upućivani i kol centrima u Vučju, Grdelici, Predejanu, Manojlovcu, Guberevcu, naselju Ančiki, Bobištu, Mrštanu,Vinarcu i Donjem Stopanju.\nTags: korona, koronavirus, NAJSTARIJI, penzioneri, pomoć\nBrojevi telefona svih kol centara na području Leskovca


G20: Spasavanje Evrope odloženo do aprila - Bizlife.rs\nG20: Spasavanje Evrope odloženo do aprila\n12:46 Njujork, 27.02.2012.\nMinistri finansija i guverneri centralnih banaka grupe 20 najrazvijenijih zemalja sveta (G20) nisu uspeli da dogovore izdvajanje dodatnih sredstava u Međunarodni monetarni fond ili evropski antikrizni fond (EFSF).\nU svom zajedničkom saopštenju oni su istakli da je moguće da se već idućeg meseca povećaju sredstva EFSF, ali nisu naveli nikakve detalje. Pregovori su na taj način odloženi za sledeći samit G20, koji će se održati krajem aprila, a svi učesnici “velike dvadesetorke” bi sporazume mogli da potpišu tek u junu, piše “Wall Street Journal”.\nZemlje G20 će moći da povećaju visinu sredstava MMF tek nakon što se uveća fond EFSF, čime će se poverenje vratiti na tržište, i sprečiti širenje krize na zemlje u susedstvu Grčke. Međutim, zvaničnici G20 za dva dana nisu uspeli da u to ubede i Nemačku, koja se uporno protivi povećanju obima fonda za pomoć prezaduženim članicama evrozone.\nPrivremeni fond EFSF ovog leta bi trebalo da zameni Evropski mehanizam za finansijsku pomoć. Planirani je da se fond EFSF uveća na bilion dolara, ali za sada ne postoji precizan plan kako to i da se uradi, a Nemačka za sada blokira pokušaje da se takva odluka donese. Ukolko Evropljani ipak postignu dogovor, sredstva MMF će se povećati za 500 milijardi dolara.\nNa samitu su se čule glasine da je Kina spremna da u fond unese 100 milijardi dolara, a Japan 50 milijardi, ali zvanično obećanje niko nije dao.


1. Da li se Zakon o finansiranju političkih stranaka („Službeni glasnik BiH“ broj 95/12) primjenjuje samo na državnom nivou ili se odnosi i na sve ostale izborne nivoe?\nZakon o finansiranju političkih stranaka se primjenjuje na političke stranke, koje su u skladu sa članom 2. Zakona o finansiranju političkih stranaka („Službeni glasnik BiH“ broj 95/12) registrovane kod nadležnog suda u bilo kojem entitetu, s ciljem provođenja političkih aktivnosti i ostvarivanja političkih ciljeva.\n2. Da li su jedinice lokalne uprave i samouprave dužne uskladiti svoje propise sa odredbama Zakona o finansiranju političkih stranaka („Službeni glasnik BiH“ broj 95/12) i da li su dužne implementirati odredbu člana 7. pomenutog Zakona.\nPolitičke stranke, u skladu sa odredbom iz člana 3. stav (1) tačka e) Zakona o finansiranju političkih stranaka („Službeni glasnik BiH“ broj 95/12), mogu se finansirati iz budžeta BiH, entitetskih budžeta, kantonalnih budžeta i budžeta Brčko Distrikta BiH, te budžeta drugih jedinica lokalne uprave i samouprave, u skladu sa entitetskim zakonima.\nČlanom 7. Zakona o finansiranju političkih stranaka propisana je raspodjela sredstava za finansiranje političkih stranaka, odnosno koalicija političkih stranaka i nezavisnih kandidata zastupljenih u Parlamentarnoj skupštini Bosne i Hercegovine i parlamentarnih grupa, odnosno klubova poslanika i delegata u Parlamentarnoj skupštini Bosne i Hercegovine.\nU skladu sa odredbom iz člana 7. stav (6) ovog Zakona, Zajednička komisija za administrativne poslove Parlamentarne skupštine Bosne i Hercegovine će svojim aktima detaljnije regulisati raspodjelu sredstava iz ovog člana, kontrolu trošenja i druga finansijska pitanja u vezi s provođenjem ovog Zakona.\nS tim u vezi, pitanje izdvajanja i raspodjele sredstava iz budžeta jedinica lokalne uprave i samouprave za finansiranje političkih subjekata reguliše se njihovim aktima.\n3. Da li se Zakon o finansiranju političkih stranaka („Službeni glasnik BiH“ broj 95/12) odnosi na finansiranje političkih stranaka iz budžeta općina?\nPolitičke stranke mogu se finansirati na način kako propisuje član 3. stav (1) tačka e) Zakona o finansiranju političkih stranaka („Službeni glasnik BiH“ broj 95/12), odnosno, politička stranka može da obezbijedi sredstva iz budžeta BiH, entitetskih budžeta, kantonalnih budžeta i budžeta Brčko Distrikta BiH, te budžeta drugih jedinica lokalne uprave i samouprave, u skladu sa entitetskim zakonima.\nU članu 7. stav (3) Zakona o finansiranju političkih stranaka propisan je način raspodjele sredstava budžeta BiH političkim strankama, odnosno koalicijama političkih stranaka, na način da se:\nČlan 7. stav (6) Zakona o finansiranju političkih stranaka propisuje da će Zajednička komisija za administrativne poslove Parlamentarne skupštine Bosne i Hercegovine svojim aktima detaljnije regulisati raspodjelu sredstava iz ovog člana, kontrolu trošenja i druga finansijska pitanja u vezi sa provođenjem ovog Zakona.\nAnalognim tumačenjem navedenih odredaba Zakona proizlazi da bi detaljan način raspodjele sredstava iz budžeta općina, za finansiranje političkih stranaka, odnosno koalicija političkih stranaka i nezavisnih kandidata, odnosno klubova poslanika i delegata, trebao biti regulisan aktima općinskog vijeća.\n4. Da li politička stranka koja je na izborima za općinsko vijeće osvojila mandate, a čiji su vijećnici istupili iz stranke, ima pravo na sredstva iz budžeta propisana Zakonom o finansiranju političkih stranaka.\nPolitička stranka u skladu sa odredbom iz člana 3. stav (1) tačka e) Zakona o finansiranju političkih stranaka („Službeni glasnik BiH“ broj 95/12), može se finansirati iz budžeta BiH, entitetskih budžeta, kantonalnih budžeta i budžeta brčko Distrikta BiH, te budžeta drugih jedinica lokalne uprave i samouprave, u skladu sa entitetskim zakonima.\nS tim u vezi, pitanje izdvajanja i raspodjele sredstava iz budžeta općine, za finansiranje političkih stranaka, reguliše se aktima općinskog vijeća.\n5. Ko je odgovoran za neprovođenje еntitеtskog zakona o finansiranju političkih stranka, odnosno Zakona o finansiranju političkih stranaka iz budžeta Republike, grada i općine?\nCentralna izborna komisija Bosne i Hercegovine, u skladu sa odredbama Zakona o finansiranju političkih stranaka („Službeni glasnik BiH“ broj 95/12), nije nadležna za tumačenje niti provođenje entitetskih propisa kojima je regulisano finansiranje političkih stranaka, a samim time ni Zakona o finansiranju političkih stranaka iz budžeta Republike, grada i općine („Službеni glаsnik Rеpublikе Srpskе“, brој 65/08).\nU vezi sa navedenim, smatramo da Nаrоdna Skupština Rеpublikе Srpskе i organi lokalne zajednice trebaju postupiti u skladu sa svojim propisima.\n6. Da li se politička stranka može finansirati od izdavačke djelatnosti, prodaje propagandnog materijala i organizovanja stranačkih aktivnosti, tokom cijele kalendarske godine, te koje su to stranačke manifestacije?\nU skladu sa odredbom iz člana 3. stav (1) tačka c) Zakona o finansiranju političkih stranaka („Službeni glasnik BiH“ broj: 95/12), politička stranka može obezbijediti sredstva od izdavačke djelatnosti, prodaje propagandnog materijala i organizovanja stranačkih manifestacija.\nObzirom da zakonom nisu striktno propisane vrste manifestacija od kojih politička stranka može ostvarivati prihod, niti je propisano u kom periodu se mogu organizovati, smatramo da politička stranka može organizovati manifestacije kojima se ne narušava zakonska odredba iz člana 2. Zakona o finansiranju političkih stranaka, odnosno definicija i djelatnost političke stranke.\n7. Da li političku stranku mogu donirati privatna preduzeća koja su sa organima izvršne vlasti na svim nivoima u Bosni i Hercegovini poslovala mimo sistema javnih nabavki usluga, roba i radova.\nOdredbom člana 8. stav (4) Zakona o finansiranju političkih stranaka, pravnim licima koja sa organima izvršne vlasti na svim nivoima u Bosni i Hercegovini imaju sklopljen ugovor o javnim nabavkama, u skladu sa propisima o javnim nabavkama u Bosni i Hercegovini, čija vrijednost ugovora prelazi iznos od 10.000,00 KM, zabranjeno je da finansijski pomažu političke stranke.\n8. Da li političke stranke mogu koristiti kancelarijske prostore u vlasništvu jedinica lokalne samouprave po privilegovanim uslovima, odnosno bez plaćanja zakupnine.\nU skladu sa odredbom člana 8. stav (2) Zakona o finansiranju političkih stranaka („Službeni glasnik BiH“ broj 95/12), besplatno korištenje poslovnih prostorija koje su u državnom vlasništvu, odnosno vlasništvu entiteta, kantona, Brčko Distrikta BiH, te gradskih i opštinskih organa, a koje političke stranke koriste na osnovu odluke nadležnog organa, ne predstavlјa zabranjeni prilog političkim strankama.


Naslovna/Banjaluka/900.000 KM od vodnih naknada\nNa osnovu posebnih vodnih naknada u 2019. godini, u budžet Grada trebalo bi da bude uplaćeno blizu 900.000 KM. Ova sredstva biće usmjerena na uređenje vodotokova i izgradnju vododovne i kanalizacione mreže u gradu.\nBlizu 500.000 KM biće utrošeno za finansiranje uređenja vodotokova, dok je preostala suma, odnosno 400.000 KM, rezervisano za izgradnju vodovoda i kanalizacije.\nProgram korištenja sredstava od vodnih naknada usvojen je na poslednjoj sjednici Skupštine grada 26. decembra.\nCilj donošenja Programa je da se sredstva prikupljena od posebnih vodnih naknada, koja su prihod Grada koriste isključivo za zakonom predviđene namjene, kao i da se bliže utvrde aktivnosti koje bi trebalo da budu realizovane u 2019. godini.\nPrikupljenim sredstvima će raspolagati Odjeljenje za komunalne poslove u skladu sa Programom zajedničke komunalne potrošnje i Programom uređenja građevinskog zemljišta za 2019. godinu.\nbudžet Gradska uprava\nBanjaluka: Konkurs za treći upisni rok\nZbog gradnje „paralele“: Proširuju Ulicu Vida Simurdžića na Laušu


PREVOĐENJE KLJUČNIH REČI - Eurotranslate\nPREVOĐENJE KLJUČNIH REČI\nKljučne reči su svuda oko nas!\n1. Lokali iznajmljivanje\n2. Lokali izdavanje\n3. Izdavanje poslovnog prostora\n4. Poslovni prostor izdavanje\n5. Lokali za izdavanje\nJednostavan prevod ključnih reči može samo donekle da funkcioniše bez pretrage ključnih reči jer ljudi koji govore različitim jezicima na različite načine traže određene proizvode ili usluge. Uvek će biti potrebno da se lociraju odgovarajuće ključne reči koje se koriste u sadržaju sajta kako bi se izbeglo privlačenje drugačije publike od one koju planirati, kao i gubljenje prilika na lokalnim tržištima koja pokušavate da ciljate sajtom ili kampanjom.\nIzbor pravih ključnih reči i istraživanje, uz dobru lokalizaciju onlajn sadržaja na različitim jezicima su ključni. Prevod ključnih reči nije nikada SAMO prevod, već istraživanje i lokalizacija za ciljano tržište.\nŠta klijenti mogu da nauče iz ovog primera? Ako se ključna reč „wedding ring“ prevede bukvalno, onda propuštaju da dovedu veliku količinu potencijalnih klikova na sajt. Dakle, ključne reči ne mogu da se prevode jer konstantno evoluiraju na osnovu svakodnevnih potreba govornika iz određene oblasti. Jednostavan prevod ključnih reči ne može to da predvidi.\nZa prevod ključnih reči i SEO-optimizovanog teksta koji i zvuče odlično i gađaju pravo u metu na svakom jeziku– obratite nam se i recite kako možemo da vam pomognemo!


Rehabilitacija puta Novi Pazar-Raška na proljeće 2019. – U planu i izgradnja biciklističke staze – Sandžak PRESS\nProjekat rehabilitacije državnog puta Novi Pazar-Raška realizovaće se na inicijativu Grada Novog Pazara, sredstvima Svjetske banke, Evropske banke i Evropske banke za obnovu i razvoj, prenosi sajt tog grada.\nCilj projekta je, prema riječima gradskog urbaniste Elvira Hamidovića, povećanje opšte bezbjednosti na putnom pravcu, sa akcentom na bezbjednost pješaka, piše Ekapija.\n“U sklopu projekta grad je predvidio da u 2019. godini obezbijedi i sprovođenje radova na dionici od Banjske petlje do izlaza iz grada prema Ribariću. Želimo da povećamo saobraćajnu bezbjednost na cjelokupnoj teritoriji Novog Pazara i stvorimo bolje uslove za dolazak potencijalnih investitora i poboljšamo uslove života i rada mještana na ovim trasama”, kazao je Hamidović.\nOn je rekao da je jedna od tema sastanka održanog u Novom Pazaru i uređenje autobuskih stajališta, postavljanje vertikalne i horizontalne signalizacije, ali i definisanje pješačkih površina u okviru samih stajališta. Ulaganja na saobraćajnim dionicama prema Raški i Ribariću treba da osiguraju i bezbjedan promet teretnih vozila.\n“U okviru puta Novi Pazar-Raška će tokom druge faze projekta biti izgrađena biciklistička staza, jer smo svjedoci da mnogo ljudi svakodnevno na toj trasi koristi bicikl kao prijevozno sredstvo”, rekao je Hamidović.\nUređenjem putne trase prema Raški, eventualnim video nadzorom i adekvantnim instalacijama, riješiće se veliki problem noćnih auto trka, koje ugrožavaju bezbjednost ne samo učesnika već i slučajnih prolaznika.\nRok za okončanje izrade projektne dokumentacije je septembar ove, a radovi na terenu počeće u proljeće sljedeće godine.\nTaj zadatak će najvjerovatnije biti povjeren preduzeću Novi Pazar put, jer kako je objašnjeno na sastanku, “riječ je o firmi koja je dokazala kvalitet, ali i koja već radi na održavanju pomenute trase”.\nMnogo bi bilo bolje izgraditi jos dvije trake od Raske do N.Pazara sve do Ribarica, Tutina, Duge Poljane ,Sjenice i da se spoji sa autoputem koji najavljuju da ce proc kroz Sandzak.\nBravooooo…zakrpite koju rupu…a sta je sa prvim krakom obilaznice koji gradite 15 godina ??? 3 kilometra 15 godina gradite i lazete nas o putevima Np-Tutin i NP-Sjenica…Lazovi jedni,sta bi od istorijske posete Erdogana , sta bi od puteva ,posle prve posete nista, a sad ?


VUČIĆ PRED POSLANICIMA: Do kraja godine pravićemo Mercedesove autobuse\nSRBIJO, VIDI GDE TI ŽIVE DVA ODLIKAŠA: Peđa i Lazar ređaju petice u trošnoj 22\t294\n02.07.2015. 18:48h 11.09.2016. 11:06h\nIkarbusove autobuse videćete na ulicama Beograd, Novog Sada, Pančeva i Lazarevca. Videće se rezultati našeg rada i vrednih radnika Ikarbusa, najavio je premijer\nBEOGRAD - Premijer Srbije Aleksandar Vučić poručio je danas, odgovarajući na pitanja poslanika, da će građani Srbije Mercedesove autobuse videti već pred kraj godine, a oni će biti proizvedeni u Ikarbusu u Zemunu.\n"Videće naši građani da će Mercedesovi autobusi biti proizvedeni u Zemunu, tamo gde neki pre nas nisu ostavili ni kamen na kamenu", rekao je Vučić odgovarajući na pitanje lidera Nove stranke Zorana Živkovića u Skupštini Srbije. On je naglasio da nikada nije rekao da će Mercedes da kupi Ikarbus, već da ima prostora za strateško partnerstvo.\n"Ja sam i javno rekao kada je direktor Mercedesa bio sa mnom, da Mercedes neće kupiti Ikarbus, da neće biti reč o privatizaciji, već da ima prostora za strateško partnerstvo. Nemojte da govorite nešto što nikada nisam rekao", rekao je Vučić.\nPremijer je rekao da je Ikarbus već isporučio sedam autobusa, a trenutno, fabrika, koja je pre ovog posla izgubila više od 900 zaposlenih, u ovom trenutku radi 46 autobusa za Mercedes. Rokovi za isporuku su septembar, novembar i decembar, naveo je i dodao:\n"Ikarbusove autobuse videćete na ulicama Beograd, Novog Sada, Pančeva i Lazarevca. Videće se rezultati našeg rada i vrednih radnika Ikarbusa". U parlamentu su danas osim premijera i prvi potpredednik vlade i ministar spoljnih poslova Ivica Dačić, potpredsednik vlade i ministar Rasim Ljaljić, potpredsednica vlade i ministarka Kori Udovički, potpredsednica vlade i ministarka Zorana Mihajlović.\nTakođe, u Skupštini su i ministri Nebojša Stefanović, Nikola Selaković, Aleksandar Vulin, Velimir Ilić, Zlatibor Lončar, Ivan Tasovac i Vanja Udovičić, a naredna tri sata rezervisana su za pitanja narodnih poslanika predstavnicima izvršne vlasti.\nŠOK PORUKE RUSKOG LEKARA! Otkriva koliko vode da pijete, šta odmah da BACITE IZ STANA, kako mobilni utiču na mozak... 26\t262


Mokrin, najnovije vesti - Naslovi.net\nMokrinčani spremaju svoje pulene za borbe gusana\nMokrin je planetarno poznat po Svetskom prvenstvu u nadmetanju guskova, ozvaničenom pre tri i po decenije, a Gusanijada je i u registru UNESKO-a. Već je počelo da leti perje u varošici i zimus, u kvalifikacijama, gde guskovi kljunove ukrštaju u… »\nŠkola u Mokrinu dobila nove sportske rekvizite\nMOKRIN: Osnovnoj školi „Vasa Stajić“ u Mokrinu na početku drugog polugodišta uručeni su novi sportski rekviziti. Na području grada Kikinde ovo je peta škola koja je dobila nove sportske rekvizite, u okviru projekta Ministarstva omladine i… »\nOsnovnoj školi u Mokrinu nova oprema i rekviziti za fizičko vaspitanje\nKIKINDA - Ministarstvo sporta i omladine obezbedilo je za Osnovnu školu ''Vasa Stajić'' u Mokrinu rekvizite i opremu za fizičko vaspitanje. Mokrinska škola jedna je od pet obrazovnih ustanova sa područja Kikinde koja je dobila donaciju resornog… »\nDobili dozvolu Kriznog štaba: Gusanijada u Mokrinu će biti održana - poznato i pod kojim uslovima\nSrbija danas 15.01.2021\nTakmičenje je inače zvanično registrovana u UNESKO, a održava se od 1986. godine. Održavanje 35. Svetskog prvenstva u nadmetanju gusana nije zbog korone pod znakom pitanja, ali jeste prisustvo publike. Okršajima u pletenom žicom omeđenom "ringu"… »\nOdređen pritvor Danijeli koja je bacila bebu u poljski WC\nDanijeli B. (29), koja se 28. decembra porodila u poljskom WC u Mokrinu određen je pritvor. Ona se tereti za pokušaj ubistva svoje tek rođene bebe. Sud joj je na predlog tužilaštva odredio pritvor do 30 dana, a dečak kojeg je rodila u dobrom je… »\nOstavila bebu u poljskom toaletu: Određen pritvor Danijeli (29) iz Mokrina, dečak uskoro izlazi iz bolnice\nProtiv Danijele B. (29), koja se 28. decembra prošle godine porodila u poljskom toaletu u Mokrinu kod Kikinde, podneta je krivična prijava zbog sumnja da je pokušala da ubije dete pri porođaju. Sud joj je na predlog tužilaštva odredio pritvor do 30… »\nPROTIV Danijele B. (29), koja se 28. decembra protekle godine porodila u poljskom toaletu u Mokrinu kod Kikinde, podneta je krivična prijava zbog sumnja da je pokušala da ubije dete pri porođaju. Sud joj je na predlog tužilaštva odredio pritvor do 30… »\nDanijela iz mokrina ostaje u pritvoru: Bacila novorođenče u poljski wc, beba je dobro\nProtiv Danijele B. (29), koja se 28. decembra protekle godine porodila u poljskom toaletu u Mokrinu kod Kikinde, podneta je krivična prijava zbog sumnje da je pokušala da ubije dete pri porođaju. Sud joj je na predlog tužilaštva odredio pritvor do 30… »\nDanijela iz mokrina ostaje u pritvoru: Sumnja se da je bacila novorođenče u poljski toalet, poznato stanje bebe\nSrbija danas 13.01.2021\nSnimali po celoj Srbiji: Nova serija "Kljun" pokrenuće mnogo komentara! "Ovde nema kriminalaca, tajkuna, glavni junak je…\nNakon sedamdeset snimajućih dana završeno je snimanje kriminalističke serije “Kljun”, rađenoj po scenariju Matije Dragojevića i Ljubice Luković, a u režiji Jelene Gavrilović i Uroša Tomića. Serija od 10 epizoda koja je snimana Beogradu… »


„Naftogas“ Porošenku: Kritika zbog dogovora sa Rusijom je licemerna - 02.01.2020, Sputnik Srbija\n„Naftogas“ Porošenku: Kritika zbog dogovora sa Rusijom je licemerna\nIzvršni direktor ukrajinskog „Naftogasa“ Jurij Vitrenko ocenio je da je kritika bivšeg predsednika Ukrajine Petra Porošenka na račun gasnog dogovora sa Rusijom... 02.01.2020, Sputnik Srbija\n© Sputnik / Stringer / Uđi u foto-galerijuPetro Porošenko\nIzvršni direktor ukrajinskog „Naftogasa“ Jurij Vitrenko ocenio je da je kritika bivšeg predsednika Ukrajine Petra Porošenka na račun gasnog dogovora sa Rusijom primer licemernog ponašanja bivšeg ukrajinskog lidera.\n„Kritika bi trebalo da bude objektivna. Ukoliko smatrate da bi trebalo da su dogovorene veće količine tranzita gasa, kritikujte one koji su dozvolili izgradnju gasovoda Severni tok 2 i Turski tok. Ukoliko smatrate da nije trebalo ići na kompromise, kritikujte one koji nisu Ukrajinu pretvorili u nezavisnu zemlju po pitanju gasa, ko nije usvojio evropska pravila i ko nije doveo međunarodne partnere“, rekao je Vitrenko.\nPrema njegovim rečima, kritika opozicionih političara je „normalna pojava“, ali pre nego što neko izrazi nezadovoljstvo potrebno je „raspitati se oko detalja kod ljudi koji se razumeju u to pitanje“.\nPrethodno je Porošenko izjavio da je dogovor Kijeva i Moskve po pitanju tranzita gasa samo pokazatelj „nekompetentnosti, ili nešto mnogo gore“.\nIstovremeno, Vitrenko je rekao da su garantovani prihodi od tranzita ruskog gasa daleko veći nego rashodi, kao i da će Ukrajina od toga zaraditi.\nPodsetimo, ruski „Gasprom“ i ukrajinski „Naftogas“ potpisali su 30. decembra sporazum posle petodnevnih pregovora koji uključuje tranzitni paket na pet godina prema kojem „Gasprom“ garantuje isporuku 65 milijardi kubnih metara gasa prve godine, odnosno po 40 milijardi kubnih metara gasa u naredne četiri godine.\nPrema ranijim najavama ukrajinskog predsednika Vladimira Zelenskog, Ukrajina će u narednih pet godina zaraditi najmanje sedam milijardi dolara od tranzita ruskog gasa.


Međunarodni dan deteta obeležen u PU“Sunce“ na Rudniku – GM Press\nMeđunarodni dan deteta obeležen u PU“Sunce“ na Rudniku\nSvetski dan deteta ili Međunarodni dan deteta je godišnji međunarodni događaj koji se slavi 20. novembra. Ustanovljen je od strane Generalne skupštine Ujedinjenih nacija 1954. godine sa ciljem da se u svim državama slavi istog dana. Osmišljen je da promoviše međusobnu interakciju i razumevanje među decom i dobrobit dece u svetu\nNa Rudniku, jednoj od naših najlepših planina žive brojne porodice sa troje I više dece, koja sa svojim vaspitačima od vrtića do predškolskog stiču prva znanja. PU Sunce na Rudniku pohađa 34 mališana od jaslenog do predškolskog uzrasta.\n-Zbog celokupne situacije današnji dan smo obeležili skormno, ali onako kako oni najviše vole uz pesmu i igru – kaže Verica BAnović, vaspitač i dodaje – dečija prava treba štititi i za njih se boriti svakodnevno, a posvećivati im svaki slobodan trenutak i dane tokom cele godine, jer samo tako oni će odrasti u srećne ljude koji će sutra sve najlepše iz svog detinjstva umeni da prenesu budućim generacijama.\nVerica Banović, vaspitač\nUprkos situaciji sa korona virusom Verica kaže da većeg izostajanja dece nema, rado provode vreme sa drugarima ali I vaspitačima. Današnji dan je obeležen skromno, ali bez obzira na to, na nama odraslima je ozbiljan zadatak, da svakoga dana ukazujemo na važnost međusobne interakcije i razumevanja među decom i dobrobit dece u svetu.\nInače, Ovaj dan se obeležava i da bi se skrenula pažnja javnosti na obaveze društva prema deci, kao i na aktuelne probleme sa kojima se deca suočavaju. Dečija prava su utvrđena Konvencijom o pravima deteta, koju su ratifikovale 193 zemlje, a osnovni principi su pravo na život, opstanak i razvoj, najbolji interes deteta, pravo na participaciju kao i pravo na nediskriminaciju.\nTags: međunarodni dan deteta, PU Sunce, rudnik


OLC – autorizovani distributer GastroData – Personal magazin\nKompanija Online Computers d.o.o. postala je autorizovani distributer i integrator hotelskog informacionog sistema GastroDat za teritoriju Srbije. Gastrodat je informacioni sistem za vođenje hotelskog poslovanja razvijen od strane austrijske kompanije…\nKompanija Online Computers d.o.o. postala je autorizovani distributer i integrator hotelskog informacionog sistema GastroDat za teritoriju Srbije.\nGastrodat je informacioni sistem za vođenje hotelskog poslovanja razvijen od strane austrijske kompanije Gastrodat G.M.B.H. i danas predstavlja jedno od najkompletnijih softverskih rešenja u domenu hotelskog poslovanja. Najrasprostranjeniji je na teritoriji Austrije, Švajcarske, Italije, Nemačke, gde je do sada uspešno okončano preko 1.800 implementacija, a sve veće interesovanje za GastroDatom postoji na tržištu Slovenije i Hrvatske.\nČinjenica da je Gastrodat po referencama izvanredno uspešan i da se već 17 godina konstantno ulaže u njegov razvoj i unapređenje bili su više nego dovoljan motiv pri odabiru strateškog partnera u domenu hotelskog informacionog sistema.\nGastrodat odlikuje velika mogućnost proširenja i prilagođavanja sistema kao i čitav niz dodatnih funkcionalnosti, od kojih bismo posebno istakli GastroWeb, proizvod koji omogućava on-line rezervacije preko interneta i direktno povezivanje recepcije s bazom podataka hotela uz maksimalnu kontrolu pristupa svim raspoloživim resursima Hotela.\nPrednosti programa Gastrodat su:\njednostavna instalacija i logična organizacija programa\nbolja prodaja hotelskih soba\nlična korespondencija s gostima\nstalna istraživanja i dalji razvoj\nČinjenica da je Gastrodat po referencama izvanredno uspešan i da se već 17 godina konstantno ulaže bili su više nego dovoljan motiv pri odabiru strateškog partnera u domenu hotelskog informacionog sistema. Kompanija OnlineComputers d.o.o je autorizovani distributer i implementator Gastrodat Hotelskog informacionog sistema za Srbiju.\nOLC – autorizovani distributer GastroData was last modified: April 9th, 2009 by Redakcija\nGastroDatainformacioni sistem za vođenje hotelskog poslovanjaOnline Computers\nDell E6400XFR: Prenosni računar za najzahtevnije zadatke


Tadić: Sve ima dva lica, od čoveka do skraćenja mandata - SDCafe.rs\nHome\tInfo\tTadić: Sve ima dva lica, od čoveka do skraćenja mandata\nTadić: Sve ima dva lica, od čoveka do skraćenja mandata\nGovoreći o povlačenju sa položaja predsednik Republike Srbije Boris Tadić u Smederevu je rekao novinarima da "nema ničega na planeti Zemlji" što ima samo dobru stranu: "sve ima dva lica, od čoveka pa do skraćenja mandata".\nTadić je dodao da još "nekoliko sati" radi svoj posao kao predsednik Republike Srbije i da će svoj posao "odradiću do kraja".\n"Na institucijama Vlade, Parlamenta, svim ostalim bezbednosnim institucijama koje već imaju uhodane linije komunikacije sa bezbednosnim međunarodnim institucijama sada da održe ovaj nivo bezbednosti. Ovo su incidenti. Bitno je da ne prerastu u sukobe."\nGovoreći o provokacijama Tadić je pomenuo da je albanska strana na Kosovu i Metohiji iznova provocirala.\n"Kada sam bio poslednjii put na Kosovu doživeo sam isti takav napad: kamenovan je automobil u kome sam bio. To nije ništa novo. I ne treba praviti dramu od toga, ali treba to uzeti u obzir i obavestiti svet i tražiti od tog istog sveta, od svih međunarodnih institucija na Kosovu da vrše svoju dužnosti i štite ljude koji završavaju pregovore i vrše implementaciju dogovorenog" zaključio je Boris Tadić.\nBoris Tadić treći put u Železari Smederevo\nUhapšen osumnjičen za pokušaj ubistva\nVeliko uređenje Tvrđave


Info-dan u okviru projekta EU za studente\nVi ste ovdje: Početna Početna Vijesti Info-dan u okviru projekta EU za studente\nsrijeda, 29 novembar 2017 18:30\nNa Ekonomskom fakultetu Pale Univerziteta u Istočnom Sarajevu danas je održan Info-dan o projektu “EU za vas”, Kancelarije EU u BiH, koji angažuje studente iz cijele BiH u promociji pitanja značajnih za proces evropskih integracija.\nU okviru ovog projekta studenti osnovnih studija sa 14 javnih univerziteta i fakulteta iz BiH će, uz pomoć akademskih mentora i eksperata, raditi na izradi javnih kampanja koje ilustruju percepciju mladih o socio-ekonomskim reformama, naročito u oblasti obrazovanja, zapošljavanja i preduzetništva.\nŠef Delegacije EU u BiH Lars-Gunar Vigemark rekao je novinarima da mu je čast i zadovoljstvo što je zajedno sa ambasadorom NJemačke Kristijanom Homan na Palama razgovarao sa studentima, da bi čuli njihovo mišljenje o situaciji u BiH i o tome kako oni razumiju EU.\nVigemark ističe da je namjera ohrabriti studente u Republici Srpskoj, Federaciji BiH i Brčkom da iznose stavove i viđenja budućnosti ove zemlje.\n“Prvenstveno želimo da studente saslušamo o tome šta ih brine, kako oni vide ekonomske prilike u zemlji, o njihovim stavovima u vezi sa mogućnostima pronalaženja zaposlenja, te o budućnosti i perspektivi u BiH”, naveo je Vigemark.\nOn je dodao da je u okviru ovih aktivnosti predviđeno i takmičenje, koje je prošle godine održano u Banjaluci i Bihaću, gdje su studenti osvojili glavnu nagradu – sedmodnevni boravak u Briselu.\n“Takmičenje na Ekonomskom fakultetu u Istočnom Sarajevu odvijalo se u prijateljskom duhu, jednako kao i prošle godine, zahvaljujući skromnim sredstvima koja su dostupna uz pomoć različitih eksperata, odnosno mentora za medije. Studenti će i ove godine razvijati vrlo uspješne komunikacijske kampanje”, naveo je Vigemark.\nVideo možete pogledati na sljedećem linku https://www.facebook.com/euforyoubih/videos/502710380092144/\nHomanova je izrazila zadovoljstvo što je prisustvovala forumu na kojem su razgovarali sa mladima o važnosti puta ka Evropi.\n“Uvijek govorimo o budućnosti BiH na putu za evropske integracije, ali ono što je važno jeste razgovarati sa građanima, mladim ljudima, studentima, da bi se čule njihove ideje i mišljenja. EU nije kameni blok, to je Unija različitih država članica i svi oni doprinose svojim idejama, razmišljanjima”, naglasila je Homanova.\nProdekan Ekonomskog fakulteta Univerziteta u Istočnom Sarajevu Marko Đogo rekao je da je otvorenost najbolji način za podizanje konkurentnosti, uključujući i obrazovne institucije.\n“Trudimo se da obezbijedimo našim studentima što veći broj sagovornika koji će im otvoriti vidike i približiti neku temu”, istakao je Đogo.\nOn je dodao da su i prije mjesec dana na fakultetu imali posjetu ambasadora iz drugih zemalja, izrazivši nadu da će se taj kontituitet održati na dobrobit studenata.\nStudent četvrte godine Smjera hotelijerstvo i turizam na Ekonomskom fakultetu Pale Mirko Cuca rekao je da je osnovni cilj ovakvih projekata razmjenjivanje korisnih informacija. Cilj našeg znanja jeste prikupljanje upravo tih informacija učestvovanjem u projektima”, naveo je Cuca.\nInfo-dani će, osim Sarajeva i Istočnog Sarajeva, biti organizovani i u Zenici, Bijeljini, u Tuzli, Bihaću, Mostaru i Banjaluci.


Zbog globalnih poremećaja u lancu snabdevanja u autoindustriji cene nekih Teslinih modela rastu, napisao je na svom Twitter nalogu Elon Mask, kao odgovor na korisnika Tvitera koji je rekao da mu se ne sviđa povećavanje cena vozila.\n“Cene rastu usled velikog pritiska u lancu snabdevanja celom industrijom. Pogotovo sirovine”, kazao je izvršni direktor Tesle i SpaceX-a.\nNaime, Tesla je nedavno povećao cene svojih modela 3 i modela Y, što je bilo peto poskupljenje modela u nekoliko meseci.\nZbog pandemije Covid-19 globalnu automobilsku industriju teško su pogodili problem u lancu snabdevanja, posebno nedostatak čipova, a očekuje se da će nestašica poluprovodnika globalnu autoindustriju koštati 110 milijardi dolara u ovoj godini.\nProizvođači automobila, uključujući Ford i GM, smanjili su svoja očekivanja o zaradi za milijarde dolara.\nNi kompanija Tesla nije ostala imuna na uticaje nestašice, te je Mask početkom maja istakao kako problemi u lancu snabdevanja uzrokuju “sulude poteškoće”, a nedostatak čipova uticao je i na njihove proizvodne ciljeve.\nMask je nedavno objavio da je datum isporuke Teslinog modela S Plaid, najbržeg njihovog automobila, pomeren na 10. juni.\nTesla je sada u pregovorima da unapred plati zalihe čipova, izvestio je Financial Times.\nMask je takođe pokazao interes za vertikalnu integraciju. Prošle godine kompanija je otkrila planove za proizvodnju sopstvenih baterijskih ćelija, a čak je kupila i zemljište u Nevadi za eksploataciju litijum baterija.


Press Online :: Politika :: O IZBORIMA, POSETI PUTINA, EKONOMIJI Stefanović o sastanku proširenog Glavnog odbora SNS sa Vučićem\nPosle prvog sastanka kojem su, pored rukovodstva, prisustvovali članovi proširenog Izvršnog odbora, u zemunskoj hali "Pinki" održan je još jedan.\nU toku sastanak o izborima\nDrugom sastanku prisustvovali su i članovi beogradskog odbora Srpske napredne stranke.\nSastanak u "Pinkiju" sa članovima beogradskog odbora SNS\n"Važno je da je predsednik predstavio plan o tome šta planiramo da uradimo, kako da dovedemo još investirora u zemlju, koju ćemo novu fabriku da otvorimo, šta je važno u pogledu stabilnosti i šta je potrebno da mi uradimo. I, naravno, kako SNS nije samozadovoljna stranka, potrebno je još više da radimo i da budemo uporniji u ostvarivanju ciljeva koje smo postavili", rekao je Stefanović za Prvu TV.\n"Mi smo uvek spremni za izbore, ali je pitanje da li je to u ovom trenutku dobro za Srbiju", rekao je Stefanović, dodajući da trenutno obilaze stranačke odbore po Srbiji, a da će kad budu imali konkretno mišljnje i saznanje o tome šta je najbolje za Srbiju, obavestiti o tome javnost.\n"Želimo da u razgovoru s narodom da dođemo do najvažnijih stvari", poručio je Stefanović.Govoreći o predstoijećoj poseti ruskog predsednik Vladimira Putina, koji u Beograd dolazi 17. januara, Strefanović je rekao da smo za taj doček spremni, a da je policija spremna da poruži punu sigurnost svim građanima koji budu išli ka hramu Svetog Save.\n"Potpuno smo spremni da bezbednosno zaštitimo svakog našeg građanina, kao inašeg gosta", rekao je Stefanović, namopinjući da je značaja te posete iszuzetan, da je to uvek tako kad je reč o najznačajnijim političarima i državnicima koji nam iz sveta dolaze, te da je uveren da će i ta poseta značajno doprineti proširenju međsubonih odnosa dve zemlje, posebno na polju ekonomske saradnje.


M. D. 16. novembra 2016. 12:29\nMedijski portali citiraju neimenovani izvor iz okruženja Klintonovih koji tvrdi da mu je Bil Klinton još početkom oktobra, mesec dana pred izbore, rekao da Hilari i njena ekipa „srljaju u propast“.\nKlinton se posvađao sa Hilari kada je ona optužila šefa Ef-Bi-Aja Džejmsa Komija da joj je upropastio kampanju, pošto je objavio da nastavljaju da proveravaju njene mejlove.\nHilari je smatrala da je ponovno otvaranje istrage zbog njenog korišćenja privatnog i mejl servera preokrenulo kampanju, prenosi „Dejli mejl“.\nMeđutim, Bil Klinton veruje da svu krivicu snose Robi Mok, šef kampanje Hilari Klinton, Džon Podesta (predsednik kampanje) i sama Hilari.\nMonika Levinski: Sad sam shvatila, afera sa Bilom Klintonom bila…\nBil je tražio da fokus kampanje stave na ekonomiju i ponavljao da bi se trebalo obraćati ljudima koji se osećaju „pregaženim“ zbog tehnološkog napretka i globalizacije.\nBivši predsednik SAD smatrao je da stalni napadi na Trampa zbog njegovih mana zabavljaju vođstvo Hilarine kampanje i medije, ali da to nije poruka koja će angažovati birače, pogotovo ne u industrijskim državama (koje je Hilari i izgubila u izbornoj noći).\nBil Klinton je bio besan što Hilari nije prihvatila poziv na obeležavanje Dana Svetog Patrika na Univerzitetu Notr Dam. Njeni savetnici nisu smatrali da bi trebalo da pridobiju bele katolike.\nTakođe, ljudi u Hilarinoj kampanji verovali su da će Afroamerikanci sigurno u ogromnoj većini glasati za nju, pa nisu otišli u Čikago da osude nasilje koje je preplavilo taj grad, strahujući da će se zameriti crnoj populaciji.\nBil Klinton je bio besan što su ga Hilarini savetnici i izborni štab distancirali od kampanje, zbog čega je bio u predinfarktnom stanju, tvrdi izvor iz okruženja Klintonovih.\nEvo kako je zlostavljana Monika Levinski posle afere sa…


/ Od detinjstva do adolescencije\nMarija Montesori\tOd detinjstva do adolescencije\nOva knjiga analizira osobenosti i potrebe dece uzrasta od sedam do dvanaest godina, kao i period adolescencije (12 - 18). U detetu se negde oko sedme godine počinje buditi potreba za apstraktnim razmišljanjem i intelektualnim aktivnostima. Ono počinje da se interesuje za moralnu stranu svojih postupaka. Montesori tvrdi da, kad je obezbeđeno odgovarajuće okruženje, preadolescenti sa lakoćom mogu proučavati naučne oblasti obično rezervisane za stariji uzrast... Knjiga sadrži dodatak posvećen studentskom uzrastu i načinu na koji bi se život na univerzitetu mogao organizovati...\nOva knjiga analizira osobenosti i potrebe dece uzrasta od sedam do dvanaest godina, kao i period adolescencije (12 - 18). U detetu se negde oko sedme godine počinje buditi potreba za apstraktnim razmišljanjem i intelektualnim aktivnostima. Ono počinje da se interesuje za moralnu stranu svojih postupaka. Montesori tvrdi da, kad je obezbeđeno odgovarajuće okruženje, preadolescenti sa lakoćom mogu proučavati naučne oblasti obično rezervisane za stariji uzrast... Knjiga sadrži dodatak posvećen studentskom uzrastu i načinu na koji bi se život na univerzitetu mogao organizovati... Komentari\nRSD 844.00\tKupci koji su kupili ovaj proizvod, kupili su i sledeće:


I Dveri bojkotuju izbore | Insajder\nI Dveri bojkotuju izbore\nPredsedništvo Dveri donelo je jednoglasno odluku da taj pokret neće učestvovati na predstojećim izborima, jer se za poslednjih devet meseci ništa nije promenilo po pitanju osnovnih uslova za slobodu medija i fer i poštene izbore, navodi se u saopštenju.\n„Izbori o kojima govori vlast nisu izbori, već neslobodno glasanje obmanutih i prisiljenih građana Srbije od strane vlasti, i to u medijskom mraku koji traje poslednjih osam godina. Mi samo tražimo poštovanje zakona i osnovnih demokratskih standarda o objektivnom javnom informisanju u okviru koga se može čuti druga strana i drugačije mišljenje od onog koje iznosi vlast, dok kada su izbori u pitanju svi izborni učesnici moraju imati ravnopravan tretman, što u Srbiji odavno nije slučaj“, piše u saopštenju Dveri.\nDodaje se da je „neučestvovanje na lažnim izborima“ izraz njihovog „neslaganja da živimo u nenormalnom političkom poretku i način borbe da do pravih i poštenih izbora dođe“.\nPrethodno su odluku o bojkotu doneli Narodna stranka i inicijativa Ne davimo Beograd, uz isto obrazloženje – da nije napravljen nikakav pomak u poboljšanju uslova za izbore i da vlast nije pokazala političku volju za tim.\nU petak je održan i sastanak predstavnika opozicije, kada je saopšteno da je zajednički stav da pod trenutnim uslovima ne treba izaći na izbore, ali da će odluku o bojkotu doneti svaka stranka pojedinačno.\nInače, predsednik Pokreta slobodnih gradjana (PSG) Sergej Trifunović pozvao je prošle nedelje u otvorenom pismu predsednika Odbora za spoljne poslove Evropskog parlamenta Dejvida Mekalistera da pod patronatom Evropske unije organizuje dijalog predstavnika vlasti i opozicije iz Srbije, uz učešće civilnog društva i novinarskih udruženja, kako bi se došlo do dogovora o realnom okviru u kom bi bili održani izbori 2020. godine.\nMekalister je tokom jučerašnje posete Srbiji rekao da je pismo „na brzinu pročitao“ i da ga „nije detaljno pogledao“.\nMekalister se juče sastao s poslanicima Narodne skupštine, ministarkom za evropske integracije Jadrankom Joksimović i predsednikom Aleksandrom Vučićem.


Krvavi simbol - Lični stavovi - Dnevni list Danas\nPočetna » Dijalog » Lični stavovi » Krvavi simbol\nNasilje kojem su poslednjih godina u Srbiji izloženi svi oni koji ne misle u skladu sa dogmom vladajućih krugova upravo je dobilo svoj simbol.\n1Piše: Vuk Jeremić 10. decembra 2018. 19.00\nKošulja koju je 23. novembra u kruševačkom naselju Rasadnik nosio Borko Stefanović mogla bi lako da postane zastava za građane koji ne pristaju da žive u zemlji u kojoj se sloboda govora sankcioniše štanglom u glavu.\nPre dva dana nekoliko hiljada njih izašlo je po vlažnom decembarskom danu da kaže da ne pristaje da nasilje postane prihvatljiv vid političke borbe. Svojom šetnjom oni su poručili da ne žele više da gledaju crne džipove u blizini biračkih mesta, da im je dosta verbalnog zlostavljanja u skupštini, da neće da trpe agresivno ponašanje prema medijima…\nTo što su sa protesta izostala uobičajena stranačka obeležja i govori političkih lidera, ne treba da zavara nikoga – ovaj skup je političke prirode. Smenjivost vlasti, jednaka medijska zastupljenost svih političkih opcija, tolerancija prema suprotnom mišljenju – sve su to politički principi koji se nalaze u temelju predstavničke liberalne demokratije. Nominalno, Srbija je društvo uređeno po tim idealima. U njoj je na snazi vladavina prava, mediji su slobodni, sudstvo nezavisno, a sloboda zagarantovana. Suštinski, Srbija se svakim danom udaljava od tih ideala. Protesti, za sada, neće učiniti mnogo da se to promeni. Ali su pomak sa mrtve tačke, a to nije malo.\nLični stav, vuk jeremic\n10. decembra 2018. u 19.05\nOdlican tekst. Istinit, i sumoran nazalost, da mi posle svega moramo ponovo na ulice kako bi izborili neke elementarne gradjanske slobode i pravila tako uobicajne u civiliziranim drustvima.


Jako olujno nevrijeme u Poljskoj i Češkoj, 1 osoba poginula -- Zemaljske promjene -- Sott.net\nJako olujno nevrijeme u Poljskoj i Češkoj, 1 osoba poginula\nPet, 11 Kol 2017 11:29 UTC\nU olujnom nevremenu koje ne prestaje od srede da divlja nad Poljskom a prelazi i preko Češke, poginuo je u poslednja 24 časa jedan Poljak, četvoro je povređeno, a orkanski vetar odneo je ili oštetio krovove 500 kuća i zgrada, saopštila je poljska Državna vatrogasna straža.\n"U nevremenu je poginula jedna osoba a četiri su povređene. U celoj zemlji vetar je odneo ili oštetio krovove 500 zgrada, od toga 289 stambenih. U četvrtak i petak ujutru su vatrogasci izlazili na teren 5.000 puta", kazao je poljskoj televiziji Polsat portparol Državne vatrogasne straže Pavel Frontčak.\nNajviše posla poljski vatrogasci su imali da uklone oboreno drveće i grane.\nPrema saopštenju Centra za bezbednosti pri poljskoj vladi, zbog nevremena je trenutno oko 26.000 poljskih domaćinstava bez struje.\nPune ruke posla imali su i spasioci i vatrogasci u susednoj Češkoj, pre svega u istočnim delovima zemlje, gde je nevreme zaustavilo saobraćaj na koridoru koji povezuje Prag sa Moravskom i istočnim delovima zemlje.\nČeški vatrogasci izlazili su na teren od sinoć 700 puta da uklone štete koje je nanelo olujno nevreme.


Politika posle Petričića: Relaksirana radna atmosfera bez „stranih tela“\nVesna Vujić | 10. nov 2016.\nDeo redakcije zadovoljan dolaskom „deteta Politike“ Žarka Rakića na čelo dnevnog lista. Od solidarnosti sa ilustratorom Dušanom Petričićem, dugogodišnjim najoštrijim kritičarem vlasti u ovoj kući, važnije teme za zaposlene – potpisivanje kolektivnog ugovora ili ponovno objavljivanje novčanih nagrada. Direktorka Mira Glišić Simić, za koju bivša glavna urednica kaže da faktički upravlja ovom kućom, ostaje na tom mestu uprkos tome što je tu došla u vreme Borisa Tadića\nKada je Žarko Rakić, v.d. glavnog urednika Politike, pitao svoje starije kolege da li je to što je tri puta bio urednik spoljnopolitičke rubrike dovoljno da uđe u istoriju, mogao je samo da sanja da će se ram sa njegovom slikom naći u nizu portreta onih koji su vodili najstariji srpski dnevni list.\nKad, eto čoveka, biće okačen, rame uz rame, tik do Ljiljane Smajlović, donedavno glavne urednice, na istom zidu u velikoj sali, na četvrtom spratu, poznatijem kao „Minovićevo“. (Tako je ovaj sprat u zgradi Kompanije „Politika“ svojevremeno krstio Bogdan Tirnanić, pošto je ceo bio sedište moćnog direktora Žike Minovića, koji je ostao upamćen kao čovek koji je doveo Slobodana Miloševića na vlast.)\nAli, u poslednjim promenama uređivačkog vrha Politike, slavu ipak nosi „treći čovek“, karikaturista Dušan Petričić. Uz Pjera Križanića, Zuku Džumhura i mnoge druge velike autore i novinare koji su ispisivali najbolje stranice, verovatno će samo Petričićevo ime biti zabeleženo među važnijima za trajanje ovih dnevnih novina.\nNjega je angažovao Dragan Bujošević, Ljiljana Smajlović nedeljom objavljivala na prvoj strani, a Žarko Rakić otpustio, ali u tom redosledu nisu toliko važni glavni urednici, koliko prava slika o stanju stvari u Srbiji.\nRakić: Petričić bio „strano telo“ u Politici\nOd osnivanja, prva strana lista je potpis uređivačke politike, podseća Momčilo Pantelić, novinar u penziji i glavni urednik Politike za vreme vlade Milana Panića 1992. godine. Naslovna strana je uvek bila ogledalo vlasti, bez obzira na njen manji ili veći uticaj na pisanje lista.\nNišta se nije promenilo ni u novom milenijumu, pa je tako žestoka kritika premijera na Petričićevim crtežima mogla da posluži kao dokaz nezavisnosti, pa i pečat profesionalnog integriteta Politike, bar jednom nedeljno.\nKada je Ljiljana Smajlović podnela ostavku, a Dušan Petričić ubrzo posle toga dobio otkaz, kolumnista Ljubodrag Stojadinović je sam otišao, smatrajući da poslednje promene Politiku više ne čine dobrim ambijentom za slobodno mišljenje.\nRakiću „Petričić nikada nije legо̂“, jer misli da su „njegovi crteži i njihov sadržaj u neskladu sa tradicijom lista“. Prema njegovom mišljenju, Petričić je bio „strano telo u Politici“\nBez obzira na to šta o svemu tome misle novinari, činjenica je da je deo redakcije zadovoljan dolaskom Žarka Rakića na čelo lista. Raspoloženje kolega testirao je još 2008. na konkursu za izbor glavnog urednika, kada je dobio gotovo isto glasova kao i Dragan Bujošević. Doduše, redakcija se većinom izjasnila za Milana Mišića, ali je imenovan Bujošević. Rakić kaže da je tada samo želeo da proveri poverenje kolega, jer se znalo, kako napominje, da je Bujošević izbor Borisa Tadića.\nPošto je glavnoj urednici potpisala otkaz, direktorka Mira Simić Glišić ga je pozvala da ga obavesti o postavljenju za vršioca dužnosti na neodređeno vreme, objašnjava za Cenzolovku Rakić kako je stigao na novo radno mesto.\nNovinari Politike, koji žele da ostanu anonimni, kažu da je njegovim dolaskom relaksirana radna atmosfera, da se novčane nagrade javno objavljuju, a i da je direktorka konačno spremna da prihvati kolektivni ugovor koji redakcija traži oko četiri godine. Dragan Novaković, predsednik Nezavisnog sindikata Politike, kaže da su pregovori u toku i da očekuje da to bude urađeno vrlo brzo.\nRakić ističe da ne može a da ne bude ponosan na to što je na čelu lista sa tradicijom od 1904. godine.\n„Ni ja ne želim da se setim vremena ‘odjeka i reagovanja‘, ali nije sve bilo loše“, kaže v.d. glavnog urednika.\nPrema njegovim rečima, na stranicama Politike ubuduće treba da se vidi „lepo lice građana Srbije“.\nZa početak, jasno je stavio do znanja da to lice nije prepoznao u Petričićevom rukopisu.\nBivša glavna urednica Ljiljana Smajlović kaže za Cenzolovku da premijer Aleksandar Vučić od nje „nikada nije tražio da Politika o nečemu piše ili ne piše“, pa ne veruje ni da je od Žarka Rakića bilo ko tražio da otkaže Petričića.\n„Njegov potez mi pre liči na samopreporučivanje, pogađanje želja iz očiju“, kaže Ljiljana Smajlović.\nNa pokušaj Vučićevog kabineta da skandal ublaži zahtevom za vraćanje karikaturiste u Politiku, Petričić je odgovorio odlaskom u NIN, a Rakić ponavljanjem karikature Vučića ispod fantomke, u vrhu strane, ali ne prve. (Ko razume, shvatiće!)\nRakić ističe da ne spori Petričićev kvalitet i da nema ništa protiv Vučića u karikaturama, „biće ih i u buduće“, ali da mu „Petričić nikada nije legо̂“, jer misli da su „njegovi crteži i njihov sadržaj u neskladu sa tradicijom lista“. Prema njegovom mišljenju, Petričić je bio „strano telo u Politici“.\nSmajlović: Kontinuitet razvlašćivanja redakcije\nLjiljana Smajlović je 2008. prvi put razrešena sa mesta glavne urednice Politike, pod tačkom „razno“, ali nije odolela da ponovo sedne na mesto „prvog čoveka Politike“. U drugom pokušaju, nakupilo se dovoljno znakova koji su je upozorili na to da ona to faktički nije.\nU takvoj situaciji, svojevoljni odlazak u znak „protesta protiv nasrtaja menadžmenta na autonomiju glavne urednice i redakcije“ čini se kao pristojan izlaz u odnosu na moguće neprijatnosti koje bi donelo njeno dalje zadržavanje na čelu lista.\nNe čekajući da Skupština osnivača to i potvrdi, direktorke Nina Samardžić i Mira Glišić Simić su joj brzopoteznim potpisom na otkaz još jednom stavile do znanja ko je vlast u kući. Bivša glavna urednica kaže da Politikom faktički „upravlja generalna direktorka Mira Glišić Simić“. Ona dodaje da je „nesastajanje Skupštine Politike sumnjivo, sporno i, po svoj prilici, nepropisno“.\nKada je redakcija pomislila da je odlaskom Borisa Tadića sa vlasti, u Politikinoj kući završena era direktorke Glišić Simić, promena se nije desila. Sada je navodni razlog produženog trajanja njene uprave –prijateljski odnos sa porodicom Vučić\nLjiljana Smajlović napominje da se i Vučiću žalila na opstrukciju od strane pomenute direktorke, pa nije čudno što veruje da je otkaz bio, kako ističe, „odgovor Aleksandra Vučića“ na njenu ostavku.\nPo njenom mišljenju, nerazjašnjeni vlasnički odnosi u preduzeću jesu osnovni razlog što su joj često bile vezane ruke u uređivanju lista. Ona smatra da se Vučić opredelio za kontinuitet, za stare metode vođenja Politike, one za koje se pre njega opredelio Boris Tadić.\n„U Politici je Mira Glišić Simić još u vreme Borisa Tadića izmenila procedure, tako da glavni urednik ne može da donese čak ni odluku da pošalje novinara na put bez njenog odobrenja. U vreme Borisa Tadića redakcija je razvlašćena, a u vreme Aleksandra Vučica se za redakciju u tom smislu ništa nije promenilo nabolje“, objašnjava Ljiljana Smajlović.\nKao primer samovlašća pomenute direktorke navodi i promenu sistematizacije bez konsultovanja sa redakcijom, koja je posle poništena, a napominje i da je odbila da potpiše kolektivni ugovor.\nTo potvrđuju i naši sagovornici iz redakcije lista, nekoliko novinara i urednika, koji nisu želeli da im se imena javno pominju.\nŽarko Rakić takođe ističe da je imao problem sa direktorkama, ali sa Ninom Samardžić, pa joj je čak zapretio tužiocem, jer je zbog odbijanja potpisa dovela u pitanje štampanje dodatka sa Olimpijade u Brazilu. On, međutim, ima razumevanje za Miru Glišić Simić, jer, kako objašnjava, mnogi zahtevi redakcije do nje nisu ni stizali pošto je prvo Samardžićeva odbijala da ih odobri.\nTajna uspeha direktorke Glišić Simić\nInače, doskora su obe direktorke operativno upravljale kapitalom suvlasnika preduzeća „Politika novine i magazini“ (PNM) – Ist medija grupe (IMG) iz Rusije i „Politike AD“, čiji je država većinski akcionar. Direktorka Mira Glišić Simić imenovana je kao zastupnik državnog kapitala, dok je Nina Samardžić došla pre dve godine na upražnjeno mesto menadžera ispred vlasničkog udela IMG-a.\nNajviši organ uprave PNM-a (Skupština osnivača) nije se sastao više od godinu i po dana, ističe Ljiljana Smajlović. Tako je vlast pomenutih direktorki praktično ostala bez kontrole, a izostalo je i formalno razrešenje glavne urednice. Nekoliko puta ponovljeni pokušaj Cenzolovke da dobije komentar pomenutih direktorki PNM-a završio se bez njihovog odgovora.\nU septembru je Nini Samardžić istekao ugovor, ali je početkom oktobra Agencija za privredne registre odbila da briše njeno ime iz Registra dok ne dobije odluku Skupštine osnivača o razrešenju. Time je zakonito poslovanje PNM-a blokirano, bar u delu dokumenata za koje je potreban supotpis obe direktorke. Žarko Rakić kaže da, koliko on zna, direktorka Glišić Simić može samostalno da potpisuje dokumenta do određene vrednosti, tako da poslovne odluke u vezi s listom nisu sporne.\nMomčilo Pantelić smatra da je „Politika i dalje nacionalna institucija, koja je to zaslužila dugim trajanjem“, ma kakva da je danas i bez obzira na sva podrivanja. Za političare je fascinantna ta izdržljivost, naglašava Pantelić. Politika je zato potrebna svakoj vlasti „da pokaže kako ima duboke korene, iako raste na plitkoj zemlji“\nU čemu je „tajna uspeha“ direktorke Mire Glišić Simić, koja desetak godina vodi poslove PNM-a, može samo da se pretpostavi na osnovu saznanja novinara i urednika, koji pak ne žele o tome javno da govore, kao i prema pisanju medija.\nKada je redakcija pomislila da je odlaskom Borisa Tadića sa vlasti, u Politikinoj kući završena era direktorke S, promena se nije desila. Sada je navodni razlog produženog trajanja uprave Mira Glišić Simić – prijateljski odnos sa porodicom Vučić, što nam je potvrđeno od dva nezavisna izvora iz vrha Politike.\nO direktorki Politike, tačnije o njenim navodnim poslovnim transakcijama, ispisani su tomovi novinskih tekstova, sve sa podacima kao da ih je vodio revizor lično. Nikada zvanično nisu demantovani, a nijedan državni organ nikada nije reagovao.\nZeferino Grasi, direktor „Politike AD“, suvlasnika u PNM-u, ističe da nema komentar na rad direktorke jer „to nije njegova obaveza, već posao predstavnika države kao većinskog akcionara u Skupštini osnivača tog preduzeća“. Uostalom, naglašava Grasi, ako su tačni navodi u medijima o nezakonitom radu pomenute direktorke, „zašto niko nikada nije podneo krivičnu prijavu protiv nje?“\nOd dolaska na mesto generalne direktorke PNM-a, Mira Glišić Simić vrlo brzo uzima stvari u svoje ruke i poslovnim odlukama celu redakciju stavlja pod kontrolu, bar tako svedoči doskorašnja glavna urednica, a potvrđuje i nekoliko novinara Politike, naših sagovornika.\nUticaj ove direktorke delom osvetljava i relativno brz izbor Žarka Rakića za v.d. glavnog urednika, smatraju naši sagovornici iz redakcije lista. Kada ga je Dragan Bujošević smenio sa mesta urednika spoljnopolitičke rubrike, Rakić odlazi u marketing, gde se tri godine bavi oglasnim dodacima lista, sve dok ga Ljiljana Smajlović nije vratila na uredničko mesto „Sveta“. Rakić potvrđuje da je dobro sarađivao sa direktorkom Simić Glišić i da su „imali nekoliko uspešnih akcija“.\nČinjenica je, međutim, da je Žarko Rakić „dete Politike“, gotovo 40 godina je u dnevnom listu. Bio je dopisnik iz Beča, a Hadži Dragan Antić, v.d. direktora kuće Politika u vreme Slobodana Miloševića, kao čoveka od poverenja poslao ga je na specijalni zadatak u Frankfurt.\nKako sam Rakić priča, pored novinarskog rada, trebalo je da sklopi poslove o štampanju Politike u inostranstvu. Tvrdi da je to mogao da bude uspešan poslovni poduhvat, ali je Hadži Antić od toga odustao nakon početka protesta opozicije zbog nepriznavanja rezultata lokalnih izbora 1996. godine.\nI dok se tokom jednog veka na prvoj strani Politike dnevno učitavala slika srpske vlasti, istovremeno je krojena sudbina nekada moćne medijske kompanije koja je knjižila značajne poslovne uspehe. Politika je u tranziciji završila kao podstanar u vlastitoj kući, na adresi Trg Politike, gde je od slave ostalo samo crno ćirilično ime na zgradi Komercijalne banke.\nAli i takvu, bez uticajnog tiraža i narušenog ugleda, država je ne pušta iz ruku. Momčilo Pantelić smatra da je „Politika i dalje nacionalna institucija, koja je to zaslužila dugim trajanjem“, ma kakva da je danas i bez obzira na sva podrivanja.\nZa političare je fascinantna ta izdržljivost, naglašava Pantelić. Politika je zato potrebna svakoj vlasti „da pokaže kako ima duboke korene, iako raste na plitkoj zemlji“.\n* Autorka je bila novinarka Politike od 1986. do 1996. godine\nObradović: Sloboda medija u Srbiji meri se u miligramima\nSmajlović: Niko nije tražio da cenzurišem Petričića\nDušan Petričić Ljiljana Smajlović Mira Glišić Simić Politika Žarko Rakić\n← Beograd domaćin viki – maratona posvećenog slobodi medija\nIshod izbora više ne zavisi pretežno od podrške najvećih medija →


FK Videoton - Blic Sport\nREĐA USPEHE! Marko Nikolić osvojio Kup Mađarske sa Videotonom, Šćepović strelac\nFudbaleri Videotona, koje sa klupe predvodi naš stručnjak Marko Nikolić, nastavili su da ređaju uspehe, jer su ove subote osvojili Kup Mađarske.\nFudbaleri Videotona plasirali su se u finale Kupa Mađarske pošto su savladali Debrecin sa 3:0 kao gosti u drugom meču i sa ukupnih 4:0 došli u situaciju da se bore za trofej.\nJEZIVA ISPOVEST ŠĆEPOVIĆA "Lazović me je maltretirao i PRETIO BATINAMA! Treneri su bili na njegovoj strani!"\nNekadašnji napadač Partizana Stefan Šćepović sve je šokirao priznanjem za poljske medije da je, dok je nosio dres Videotona, trpeo torturu bivšeg saigrača. Iako fudbaler Jagielonije nije imenovao igrača, iz njegovih reči je jasno da se radi o Danku Lazoviću.\nSELIDBA U POLJSKU Stefan Šćepović pred 14. angažmanom u karijeri\nNapadač Videotona Stefan Šćepović blizu je napuštanja prvaka Mađarske i na korak je do potpisivanja ugovora sa poljskom Jegielonijom.\nŠĆEPOVIĆ HEROJ VIDEOTONOVOG PODVIGA Gol u derbiju Mađarske tri dana nakon remija sa Čelsijem\nFudbaleri Videotona savladali su u velikom derbiju Ferencvaroš sa 2:1 na svom terenu u 18. kolu mađarskog prvenstva i tako su ostali u trcu za titulu.\nFudbaleri Videotona i Čelsija odigrali su nerešeno (2:2) u Mađarskoj u poslednjem 6. kolu grupne faze Lige Evrope, a navijači "plavaca" optuženi su da su za vreme utakmice govorili rasističke parole.\nBORBA ZA EVRO-PROLEĆE Čelsi dolazi "na noge" Marku Nikoliću, Videoton bi da ispiše istoriju\nFudbaleri Čelsija gostuju Videotonu u šestom kolu Lige Evrope (četvrtak, 18.55), u meču koji "plavcima" ne znači više od prestiža, dok je izabranicima Marka Nikolića to prolaska dalje ili završetka evropske odiseje.\nLIGA EVROPE Marko Nikolić priredio iznenađenje, srušeni PAOK i Prijović u Mađarskoj\nFudbaleri Videotona koje sa klupe predvodi naš Marko Nikolić, savladali su PAOK u četvrtom kolu L grupe Lige Evrope sa 1:0 pogotkom Georgija Milanova u 50. minutu, iako su pre susreta važili za blagog autsajdera.\nFRANKFURT SLAVI JOVIĆA Ajntraht sa igračem manje savladao Marsej, Ljajić asistent u pobedi Bešiktaša\nFudbaleri Frankfurta su u prvom meču Lige Evrope pobedio Marsej sa 2:1 na "Velodromu", a junak gostiju bio je Luka Jović koji je doneo trijumf svom timu sa igračem manje.\nZBOG NAPADA NA SRBINA PROPUŠTA MEČEVE KARIJERE Hrvatski golgeter OŠTRO KAŽNJEN nakon šutiranja Lazovića /VIDEO/\nHrvatski napadač Marko Livaja kažnjen je sa četiri od šest mečeva Lige šampiona, na kojima neće igrati zbog šutiranja Danka Lazovića.\nPRIZNANJE ZA VRHUNSKE REZULTATE Nikolić proglašen za trenera godine u Mađarskoj\nFudbaleri Videotona beleže odlične rezultate otkako je na klupu seo naš strateg Marko Nikolić, koji je dobio priznanje za uspehe na klupi mađarskog šampiona.\nOGLASIO SE HRVAT KOJI JE NAPAO SRBINA "Lazović je kriv"\nHrvatski fudbaler Marko Livaja oglasio se povodom udaranja našeg igrača Danka Lazovića, u samom finišu meča plej-of faze u kvalifikacijama za Ligu šampiona gde je AEK savladao Videoton (ukupan rezultat 3:2), zbog čega je dobio i crveni karton.\nBRUTALNO Hrvatski fudbaler nasrnuo na Danka Lazovića, udario ga nogom u grudi! /VIDEO/ /FOTO/\nHrvatski fudbaler atinskog AEK-a Marko Livaja udario je nogom Srbina iz Videotona Danka Lazovića i dobio crveni karton po završetku utakmice u Grčkoj u revanšu plej-ofa za Ligu šampiona.\nPOJAČANJE VIDEOTONA OD 2,5 MILIONA EVRA Marko Nikolić doveo napadača zagrebačkog Dinama /VIDEO/\nMarko Nikolić je sa Videotonom napravio bum u Evropi, plasmanom u plej-of za Ligu šampiona obezbedio je još šest jakih mečeva i jasno je poručio da u grupnoj fazi ne želi da bude samo epizodista. To je potvrdio angažovanjem Armina Hodžića, napadača zagrebačkog Dinama, u transferu vrednom 2,5 miliona evra.\nMARKO NIKOLIĆ SE DOTAKAO ZVEZDE "Podseća me na moj Partizan"\nMarko Nikolić, bivši trener Partizana, od 2017. godine sa uspehom predvodi mađarski Videoton. On je dao zanimljivu izjavu o rezultatima beogradskih klubova ove sezone.\nJEZIV START IGRAČA DIDELANŽA Uleteo sa dve noge u stomak fudbaleru Videotona /VIDEO/\nFudbaleri Videotona plasirali su se u drugo kolo kvalifikacija za Ligu šampiona pošto su sa 2:1 savladali Didelanž i sa ukupnih 3:2 nastavili pohod ka elitnom takmičenju. Ipak, osim golova naših igrača Danka Lazovića i Marka Šćepovića meč je obeležio i jeziv start gostujućeg fudbalera Brajana Melisa.\nNAGRADA ZA DOBRU SEZONU Nikolić produžio ugovor sa Videotonom do 2020. godine\nTrener Videotona Marko Nikolić produžio je ugovor sa mađarskim klubom do 2020. godine. Bivši strateg Partizana tako se obavezao na vernost šampionu države dodatnu sezonu, jer mu je aktuelni ugovor isticao 2019.


Prilikom bilo kog posla u vezi nepokretnosti , kupovina/prodaja, nasleđibanje,regulisanje suvlasničkih odnosa,izgradnja, dogradnja, rekonstrukcija... više nego poželjno je konsultovati sa stručnim licem preporučljivo geodetska agencija – geodetski biro – geometar koji poznaje Zakone, propise, kako u praksi funkcionise u oblasti nepokretnosti i imovinsko pravnih odnosa od presudnog značaja je za donošenje pravih odluka.\nPotrebno vreme i cena za svaku proceduru kao i moguće imovinsko pravne posledice potrebno je znati. Preporučljivo je utvrditi zvanično vlasništvo vlasništvo ( u list nepokretnosti piše a vadi se u katastru) i realnog terenskog stanja gde dosta promena vlasništva nije sprovedeno u listu nepokretnosti a postoje na terenu. Te činjenice se obično saznaju kada je neki postupak pri kraju a njihovo rešavanje je teško, dugo a ne retko i nemoguće (potpis osobe koja je preminula a ostavinska rasprava nije sprovedena).\nKlijenti mogu dobit besplatne tehničke i delinično pravne savete u vezi uređenja međa, izgradnje objekata, preparcelizacije,legalizacije, provere da li je izgradnja dozvoljena... Stranke podrobno informišemo o relevantnim informacijama koje su potrebne za uspešno obavljane posla.


Šta ne bi trebalo da ponesete na krstarenje | Supernova Krstarenje\nKao jedno od putovanja za sve one koji žele da spoje užitak obilaska brojnih destinacija i smeštaj dostojan pokretnih hotela, krstarenja su jedan od najpopularnijih putovanja za sve vrste putnika. Posete prelepim destinacijama, od luke do luke, čine ovo putovanje nezaboravnim iskustvom i vrhunskom zabavom.\nIpak, pored užitka koje pruža, krstarenje sa sobom nosi i set određenih pravila koje morate poštovati ukoliko želite da putujete kruzerom. Zbog specifičnosti prevoznog sredstva i zahteva koji nameće plovidba, pored onih stvari koje možete da ponesete na krstarenje postoje i one zabranjene stvari na krstarenju.\nIako je svako krstarenje zamišljeno kao maksimalno uživanje, uz komfor dostojan najkvalitetnijeg smeštaja, postoje stvari koje utiču na sigurnost putnika, ali i one za koje postoji pragmatično objašnjenje zašto ne treba da ih ponesete sa sobom. U nastavku teksta pročitajte šta ne smete poneti na krstarenje.\nKućni aparati - oznaka zabranjeno na krstarenju\nJedna od stvari oko koje postoji konsenzus širom industrije je da pegla nosi oznaku zabranjeno na krstarenju. Neke od kompanija za krstarenje imaju sopstveni servis koji uključuje i peglanje odeće, ali to nije pravilo koje važi za sve prevoznike.\nOvakva zabrana ne treba da čudi, jer su kućni aparati potencijalna bezbednosna opasnost i mogu da uzorkuju požar ili kratak spoj.\nU grupu kućnih aparata sa oznakom zabranjeno na krstarenju spadaju i kuvalo za putovanja, blenderi, osveživači vazduha i ostali aparati koji poseduje žice. Takođe, ne bi trebalo da ponesete ni fen za kosu, jer je najčešće svaka od soba oprevljena jednim. Svaki od ovih aparata sa namenom u domaćoj radinosti, ne bi trebalo da ponesete, a to strogo preporučuju i iz samih kompanija za krstarenje.\nOvde valja pomenuti da su i druge lako zapaljive supstance, poput sveća ili tamjana, strogo zabranjene na brodu. Suvišno je govoriti koliki problem po bezbednost može da napravi sveća koja tinja u brodskoj sobi.\nHrana i piće - sve što vam treba imate na brodu\nUkoliko nemate neku posebnu grickalicu bez koje ne možete da zamislite putovanje, hranu ne bi trebalo da ponesete na krstarenje. Kruzeri su prepuni hrane, od one koja zadovoljava osnovne potrebe, pa do lepih restoranskih obroka.\nČak i ako ste alergični na neku hranu, možete pre krstarenja da napravite dogovor sa osobljem i da se hrana prilagodi vašim dijetalnim potrebama.\nOdgovor na pitanja šta se ne sme na krstarenju odnosi se i na piće. Iako većina kruzera dozvoljava do dve flaše vina na brodu, druga flaširana pića, poput flaširane vode, sokova, piva i žestokih alkoholnih pića su striktno zabranjena. Mnogima smeta ovaj podatak jer cene na kruzeru mogu da budu više nego obično, ali je konfiskacija nedozvoljenih tečnih napitaka neizbežna.\nOvde treba napomenuti da je i droga zabranjena na krstarenju. Iako na prvi pogled deluje kao nešto oko čega nema spora, čak i marihuana, koja je u nekoliko država legalizovana, zabranjena je na krstarenju. Jedan od globalnih zakona koji pokriva industriju je federalni zakon Sjedinjenih Američkih Država koji strogo zabranjuje upotrebu opijata na brodu.\nDečje igračke, oprema i kolica - stvari koje ne bi trebalo da ponesete\nKada su u pitanju dečje igračke, jedna ili dve omiljene igračke za dete svakako su dozvoljene, ali će ga unutrašnjost broda i pregršt novih stvari dovoljno očarati da mu dodatna zabava neće biti potrebna. Osoblje kruzera često za najmlađe ogranizuje različite društvene igre, gledanje filmova i crtaća, kao i igranje video i kompjuter igrica.\nJoš jedna stvar koju ne bi trebalo da ponesete, a tiče se najmlađih putnika na kruzeru jesu dečja kolica. Neke od većih kompanija čak imaju ovaj aksesoar kao deo ponude za iznajmljivanje. Pored toga, na nekim kruzerima možete da nabavite pelene, hranu za bebe, vlažne maramice i ostale potrepštine.\nRaspitajte se o svim onim stvarima koje možete da dobijete na brodu, kako ne biste došli u situaciju da ponesete višak dečjih stvari. Na taj način, možete da izbegnete previše spakovanih stvari i da se na efikasan način spakujete.\nPeškiri, knjige i bajs - stvari bez kojih možete na krstarenju\nAko se pitate šta ne smete spakovati na krstarenju, sledeće stvari nisu neophodno zabranjene, ali ne bi trebalo da ih ponesete ukoliko za tim nema velike potrebe. Polise se razlikuju od kompanije do kompanije, ali je pakovanje peškira jedna od stvari koju ne bi trebalo da radite na krstarenju. Dolaskom na brod, peškiri vas uglavnom čekaju u kabini ili u blizini brodskog bazena.\nPored toga, za sve one “knjiške crve”, poželjno je da ne pakujete više od jedne knjige za krstarenje. Na većini kruzera postoji biblioteka pa je ovakav teret samo dodatno opterećenje. Takođe, tu je i opcija e-knjiga, pa ne treba da čudi što se i knjige nalaze na našoj listi stvari koje ne bi trebalo da ponesete.\nBicikle i druga savitljiva prevozna sredstva, poput trotineta, generalno spadaju u zabranjene aksesoare na krstarenju. Naravno, postoji izuzetak, koji se najčešće odnosi na bicikle dečjih animatora, kao deo tematskog parka na samom brodu.\nAko planirate da se upustite u nezaboravnu avanturu, posebno nakon ovih saveta, na našem sajtu možete pronaći brojne ponude za krstarenja. Rezervišite na vreme vaše mesto na krstarenju, jer nudimo ture koje odgovaraju na zahteve turista i predstavljaju sjajan način da provedete odmor.


Revitalizacija HE „Đerdap“ I i II važna za naš energetski sistem – Balkanekspresrb.rs\n20/01/2021 Off By BERB\nPotpredsednica Vlade Republike Srbije i ministarka rudarstva i energetike Zorana Mihajlović razgovarala je danas sa šefom predstavništva kompanije „Silovije mašini“ u Srbiji Mihajilom Cvetkovim o realizaciji projekta revitalizacije hidroagregata u Hidroelektrani „Đerdap 1“.\nNa sastanku, kojem su prisustvovali i predstavnici Ambasade Ruske Federacije u Srbiji, bilo je reči i o potencijalnoj saradnji na drugim projektima u energetici.\nMihajlović je ukazala na to da pomenuta kompanija realizuje važne aktivnosti za „Elektroprivredu Srbije“, samim tim i za našu državu, uz uverenje da se saradnja može nastaviti i na novim projektima.\nProjekat revitalizacije HE „Đerdap I“ ulazi u završnu fazu, revitalizacija „Đerdapa II“ nam je, takođe, veoma važna, i kao resorno ministarstvo tu smo da pomognemo i ispratimo sve aktivnosti, poručila je ona.\nPotpredsednica Vlade je predočila da se priprema i knjiga projekata jer će u energetici biti mnogo ulaganja, tako da nam je u interesu priliv novih investicija u ovom sektoru.\nCvetkov je podsetio na to da je “Silovije mašini” prisutna na ovim prostorima još iz vremena Jugoslavije i da se dosta opreme koju su proizveli nalazi u „Đerdapu“ I i II, kao i „Kostolcu“.\nOva kompanija je, kako je ukazao, trenutno najveća u Rusiji kada je reč o proizvodnji energetske opreme – turbina, transformatora, kotlova, odnosno svega što je potrebno za jednu termo i hidroelektranu.\nRevitalizacija „Đerdapa I“ je zahtevna i zaslužuje veliku pažnju. Stigli smo do poslednjeg agregata i u aprilu stiže oprema. Potpisali smo sporazum sa EPS-om za revitalizaciju „Đerdapa II“, priprema se dokumentacija i vaša podrška u tom procesu nam je značajna, poručio je Cvetkov.\nRuska kompanija izrazila je zainteresovanost i za učešće u projektu revitalizacije blokova A1 i A2 na TENT-u.\nStigla pomoć iz Bahreina za borbu protiv COVID-19\nNovoobolelih 1.646, preminulo 19 osoba


Usvojen završni račun budžeta za 2014.godinu - juGmedia\nUsvojen završni račun budžeta za 2014.godinu\nTo dovoljno govori da u gradu gde nema investicija i novih radnih mesta u narednim godinama neće se ništa perspektivno dešavati, pogotovu što su na jugu Srbije najmanje plate, a najveci procenat nezaposlenosti, kazao je Jovanović.\nNIŠ – Nakon višečasovne rasprave usvojen je završni račun budžeta grada za 2014.godinu koji je realizovan sa 69,3 posto osnosno 7 milijardi 152 miliona dinara.\nOdbornik i lider opozicionog Narodnog pokreta Branislav Jovanović kazao je da je „završni račun budžeta grada skinuo maske sa ove lokalne vlasti jer tu nema politike nego govore brojke“.\n„A brojke su da je izvršenje budžeta 68% nikad manje da su najmanja izdvajanja za investicije za privredu i poljoprivredu oko 30% a najviše za plate i za sport oko 95%. To dovoljno govori da u gradu gde nema investicija i novih radnih mesta u narednim godinama neće se ništa perspektivno dešavati, pogotovu što su na jugu Srbije najmanje plate, a najveci procenat nezaposlenosti, kazao je Jovanović.\nZamenik gradonačelnika Ljubivoje Slavković naveo je se par godina unazad budžet realizuje sa ovim iznosom i da je bio realan.\n„Očekivali smo veći priliv od legalizacije ali su zbog promene zakona ti prihodi iznevereni. Naši predhodnici se hvale velikim investicijama i zapošljavanjima ali se to kod priliva na ime poreza na zarade ne oseća. Zaista me zanima zašto se priliv nije povećao ako imamo 3,4 hiljade novih radnih mesta, kazao je Slavković\nSimonović proziva da je SNS povećao izdvajanja za plate\nPočinje novi turnir u uličnom basketu\nLESKOVAC - U okviru "Leskovačkog leta" održaće se petnaesti po redu turnir u uličnom basketu. (više…)\nOpljačkana zlatara »Bata«\nLESKOVAC – Nepoznati pljčkaši odneli su danas pola kilograma zlaza iz zlatare »Bata« u Zanatskom centru broj dva, a pljačku su obavili u kacigama…\nVozače skoro svakodnevno na benzinskim pumpama iznenade veći iznosi za istu količinu goriva, i takva situacija traje već mesec i po dana, dok poznavaoci…


Naslovna » Sektori » Međunarodna saradnja, evropske integracije i upravlјanje projektima » Odelјenje za upravlјanje projektima\nINSTRUMENTI ZA PRETPRISTUPNU POMOĆ\nU SEKTORU ENERGETIKE I RUDARSTVA\nFinansijski sporazum je potpisan između Evropske komisije i Republike Srbije 06.06.2014. godine, kojim je odobreno finansiranje projekata iz sektora rudarstva i energetike za IPA I komponentu za 2013. godinu.\nOdobreni su sledeći projekti:\nJačanje kapaciteta u oblasti energetskog planiranja (1,1 miliona evra)\nAžuriranje katastra malih hidroelektrana (1,5 miliona evra)\nNadzor nad izvođenjem radova Izgradnje postrojenja za pročišćavanje otpadnih voda u TE-KO Kostolac B (0,7 miliona evra)\nIzgradnja postrojenja za pročišćavanje otpadnih voda u TE-KO Kostolc B (6,3 miliona evra)\nNabavka hardvera i softvera za Javno preduzeće Srbijagas u cilјu otvaranja tržišta gasa (3,3 miliona evra)\nIzrada katastra rudarskog otpada (2,2 miliona evra)\nFinansijski sporazum predviđa sufinansiranje po ugovorima u sledećim proporcijama: sufinansiranje u iznosu od najmanje 10% od ukupne vrednosti budžeta koji se odnosi na tehničku pomoć – ugovori o uslugama; sufinansiranje u iznosu od 15% od ukupne vrednosti budžeta koji se odnosi na investicije (infrastrukturni radovi i nabavka opreme) – ugovori o nabavci i ugovori o radovima.\nOdlukom o prenosu prava upravlјanja sredstvima pretpristupne pomoći koja se odnosi na prvu komponentu instrumenta pretpristupne pomoći (IPA) – Pomoć u tranziciji i izgradnja institucija, od 20. marta 2014. godine, Evropska komisija je na Republiku Srbiju prenela ovlašćenje za samostalno upravlјanje sredstvima pretpristupne pomoći EU(decentralizovano upravlјanje). Prelaskom na decentralizovano upravlјanje, proces sprovođenja projekata odnosno proces nabavki usluga/radova/opreme vrši za konkretan ugovor u celini i to prema pravilima ugovaranja i nabavki koja važe u Evropskoj uniji (tzv. PRAG pravila). Proceduru javnih nabavki više ne vrši Delegacija Evropske unije u Beogradu, već institucije Republike Srbije - Telo za ugovaranje (Sektor za ugovaranje i finansiranje programa iz sredstava EU, Ministarstvo finansija), kako za sredstva finansijske pomoći EU tako i za nacionalno sufinansiranje.\nJavne nabavke objavlјuju se na sajtovima:\n• oficijelnoj internet prezentaciji Službenog glasnika Evropske unije, portal za javne nabavke TED – http://ted.europa.eu/TED/main/HomePage.do\n• oficijelnoj internet prezentaciji Ministarstva finansija RS – Sektor za ugovaranje i finansiranje programa iz sredstava EU - http://www.cfcu.gov.rs/tenderi.php


Kovid ambulanta: Smanjuje se broj prvih pregleda, više kontrola na dnevnom nivou - Boom93\nKovid ambulanta: Smanjuje se broj prvih pregleda, više kontrola na dnevnom nivou\nBroj pregleda u požarevačkoj kovid ambulanti i dalje je visok i kreće se oko 180 na dnevnom nivou. Međutim, prema rečima koordinatora doktorke Katarine Milićević, procentualno se smanjuje broj prvih pregleda, što je ohrabrujuće, dok je u porastu broj kontrolnih pregleda koji se obavljaju.\nKako je navela Milićević, sa smanjenjem broja prvih pregleda ujedno je samnjen i pritisak na Opštu bolnicu, jer je ujedno i smanjen broj pacijenata koji se transportuju na bolničko lečenje.\n„Sada je taj broj dnevno oko 10 pacijenata, koje mi pošaljemo za bolnicu, međutim ne ostaju svi oni na bolničkom lečenju, već se neki od njih nakon trijaže u bolnici šalju na kućno lečenje. U utorak su naši lekari poslali šest pacijemata u bolnicu“, navodi koordinator.\nŠto se tiče pacijenata, i dalje je virus prisutan u svim starosnim grupama, ali kako je smanjen broj prvih pregleda, ujedno su i simptomi nešto lakši i ima manje pacijenata sa težom kliničkom slikom.\nKako ističe Milićević, sada se javljaju drugi problemi sa kojima se suočavaju kako pacijenti tako i lekari u kovid ambulanti.\n„Nakon izlečenja od koronavirusa i prestanka zaraze, nakon ove bolesti ostaju određene posledice po zdravlje takvih pacijenata. Problem nastaje što sada njih treba da pregledaju doktori koji rade u zelenoj zoni, jer takvi pacijenti imaju zdravstvene probleme koji se ne leče u crvenoj zoni, jer oni više nisu zarazni i trebalo bi da idu na redovne preglede kod lekara kako bi se lečenje posledica koje su ostale nakon preležane korone. Sada ti pacijenti malo lutaju od bolnice do Doma zdravlja, ali to je problem na novou čitavog zdravstva koji se nadamo da će uskoro biti rešen novom organizacijom, kako bi ti pacijenti mogli da odu na redovne preglede“, zaključuje Milićević.\nPored velikog broja pregleda koji se obavljaju, smanjen je kapacitet kojim radi sam Dom zdravlja jer je jedan broj zdravstvenih radnika bolestan i nalazi se na bolovanju, dok je jedan deo poslat u bolnicu, na ispomoć u crvenu kovid zonu.\nOznakeKatarina Milićević kontrole Koronavirus kovid ambulanta pacijenti prvi pregledi simptomi\nVirusolog Gligić: Zbunjuje prenos majmunskih boginja, ali ovaj virus neće mutirati kao korona\nTuristi iz Srbije mogu bez kovid testa u Grčku na more\nAustrija ukida sve korona mere za ulazak u zemlju – nova pravila već od ponedeljka\n23. decembra 2020. u\nPa,normalno stanje,haos u stabilizaciji! Nikada nemojte da zaboravite da zbog loših uslova života svakoga dana u Srbiji umire oko 290 osoba!\nŠta spada pod loše uslove života,predugačak je spisak,ali nabrojaću samo nekoliko, loš kvalitet pitke vode,loš kvalitet hrane,loš kvalitet vazduha,stalni stres,loši uslovi rada,stalni mobing,niska primanja,depresija, neadekvatne terapije hroničnih oboljenja,posledice bombardovanja,trovanja teškim metalima,konstantno izlaganje bioagensima,….!\nAna Brnabić i Darija Kisić Tepavčević u četvrtak primaju Fajzerovu vakcinu\nGrađani Srbije za kulturu mesečno izdvajaju do 6.000 dinara


King: EU će nastaviti da postavlja uslove, ali i da približava Srbiju Uniji\nU očekivanju izručenja Haškom sudu bivšeg lidera bosanskih Srba Radovana Karadžića, upitali smo domaćina televizijskog programa Hronika Bele kuće, Luelina Kinga, koliko će to pomoći Srbiji da intenzivira evroatlanske integracione procese.\nKing: Evropska unija će nastaviti dvosmernim kolosekom: nastaviće i dalje da postavlja uslove, ali i da približava Srbiju Uniji i uopšte Zapadu. Naime, kao što znate, Evrpska unija je principijelno za proširenje, ali izražava bojazan u pogledu mogućih naglih promena, koje bi mogle da poremete sadašnju evropsku ravnotežu. Naime, sve veći broj istočnih Evropljana dolazi kao radna snaga u zapadnu Evropu, pa je recimo, mala zemlja kao što je Irska, sa 4,5 miliona ljudi – inače zatvoreno i konzervativno društvo - na nedavnom referendumu izrazila protivljenje takvim prebrzim promenama. U tom svetlu, pred Srbijom vidim dug put, čak i uz potpunu saradnju sa Tribunalom. Drugim rečima, vremenski rok za prijem novih zemalja u Evropsku uniju će biti produžen, a kriterijumi pooštreni. Evropi se, kako izgleda, sada ne žuri da proširi Uniju, a prijem bilo koje nove zemlja mora da se sagleda i u kontekstu dugogodišnjih aspiracija Turske, koja već dugo pregovara o svom učlanjenju i svakako neće povoljno gledati kako je neke zemlje prestižu. Mislim da Srbija plaća cenu zbog dosadašnje nepotpune saradnje sa Hagom, nepovoljnog imidža i nedovoljne svetske podrške, a sada će na meti biti izručenje ostalih optuženika za ratne zločine.\nGlas Amerike: Da li onda smatrate da će Haški sud pojačati svoje zahteve da mu se izruče preostala dvojica optuženih, posebno Ratko Mladić?\nKing: Mislim da će se ti zahtevi intenzivirati, kako zbog same potrebe saradnje Beograda sa Haškim sudom, tako i zbog drugih razloga, kao što je ugled suda, itd. Naime, pritisak na Srbiju će se nastaviti i zbog situacije u Africi i nastojanja da se pred lice pravde izvede i predsednik Sudana Omar Bašir, koji je optužen za ratne zločine, tako da se svim liderima širom sveta uputi poruka da bi i oni mogli da postanu žrtve svojih zlodela i da niko nije iznad zakona i medjunarodnog pravosudnog procesa. S druge strane, na osnovu dosadašnjeg iskustva, budući procesi, uključujući sudski proces Karadžiću, neće moći da traju beskonaćno, a svakako će doći i do nekih modifikacija vodjenja procesa - na osnovu dosadašnjeg iskustva.


Čestitika povodom 25. novembra - Dana državnosti\nSvim korisnicima naših usluga, našim poslovnim partnerima, uposlenicima JP RAD, te svim državljanima BiH u zemlji i inozemstvu koji vole svoju Domovinu i žele njeno očuvanje, napredak i prosperitet, čestitamo praznik 25. novembar - Dan državnosti Bosne i Hercegovine.\nObavještenje o prekidu vodosnabdijevanja 21.11.2013.\nZbog kvara na cjevovodu u ulici Vladimira Preloga u Jelahu (kod privrednog društva “MUKI” d.o.o.), doći će do prekida u vodosnabdijevanju korisnika u ulici Mustafe Ćemana, dijelu Titove ulice do Caffe bara 11, i korisnika na lijevoj strani ulice Husein kapetana Gradaščevića do Auto centra "Karahmet".\nSanacija navedenog kvara je u toku, tako da uspostavu normalnog vodosnabdijevanja očekujemo u toku dana.\nRaspored dežurstava radnika u zimskoj službi\nRaspored zimske sluzbe 2020/2021\nRaspored zimske sluzbe 2018/2019\nObuhvat zimskog JP RAD\nPromjena režima odvoza otpada 22.11.2013.\nObavještavamo korisnike komunalnih usluga odvoza otpada u Tešnju koji otpad odlažu u kontejnere zapremine 1,1 m3 (stambene zgrade, Javne ustanove i preduzeća, privredna društva) i kojima se otpad odvozi ponedjeljkom, da će zbog nastupajućeg praznika “Dana Državnosti BiH” odvoz otpada biti izvršen dan ranije odnosno u nedjelju 24.11.2013.godine.\nObavještenje o prekidu vodosnabdijevanja 18.11.2013.\nZbog kvara na cjevovodu u ulici Husein kapetana Gradaščevića u Jelahu, koji se desio dana 17.11.2013.godine oko 17,00 sati, nastupio je prekid u vodosnabdijevanju korisnika u ulici Husein kapetana Gradaščevića, Ribarska ulica, Mostarska ulica, industrijskoj zoni Ciglane i Rosuljama.\nObavještenje o prekidu vodosnabdijevanja 13.11.2013.\nZbog planskih radova na vodovodnoj mreži u naselju Bukva, dana 13.11.2013.godine, u vremenu od 1030 do 1230 sati, doći će do prekida u vodosnabdijevanju korisnika u naselju Bukva od benzinske pumpe HIFA Petrol do privrednog društva Lockwood, te naseljima Čifluk i Logobare.


'Ako ne formirate vladu imaćete sankcije'\nIzvor: B92, 19.Jun.2021, 14:15\n"Ako ne formirate vladu imaćete sankcije"\nBejrut -- Visoki predstavnik Evropske unije za spoljne poslove Žozep Borelj kritikovao je danas libanske političare zbog kašnjenja u formiranju nove vlade.\nOn je upozorio da bi Unija mogla da uvede sankcije onima koji su odgovorni za politički zastoj u zemlji koja je pogođena teškom ekonomskom krizom.\nŠef diplomatije EU je svoje komentare izneo danas nakon sastanka sa predsednikom Mišelom Aunom, a to je bio njegov prvi susret tokom dvodnevne posete Libanu, >> Pročitaj celu vest na sajtu B92 << prenosi Rojters.\nBorelj je poručio da bi libanski političari trebali brzo da formiraju novu vladu, sprovedu reforme i postignu dogovor sa Međunarodnim monetarnim fondom (MMF) kako bi se počelo sa izvlačenjem zemlje iz parališuće ekonomske i finansijske krize.\n"Neshvatljivo je da devet meseci nakon ostavke premijera još uvek nema vlade u Libanu. Nema vremena za gubljenje, samo hitan sporazum sa MMF-om spašava zemlju od finansijskog kolapsa", rekao je Borrelj.\nOn je dodao da je EU spremna da pomogne Libanu, ali je upozorio da će, ako budu postojale dalje opstrukcije za rešenje, Unija morati da razmotri druge pravce delovanja kao što su to predložile neke države članice.\n"Savet Evropske unije razmatra i druge opcije, uključujući ciljane sankcije. Naravno da ne bismo voleli da idemo u tom pravcu, i nadamo se da to toga neće doći, ali je to u je u rukama libanskog rukovodstva", naglasio je Borelj.\nLibanska ekonomska kriza izazvana decenijama korupcije i lošeg upravljanja započela je krajem 2019. godine i intenzivirala se poslednjih meseci.\nSvetska banka saopštila je ranije ovog meseca da je kriza verovatno jedna od najgorih koje je svet video u više od 150 godina, dodajući da je zabeležen ekonomski pad od 20,3 odsto u 2020. godini, a da se očekuje da će ove godine dodatno pasti za 9,5 odsto.\nBorba za vlast između mandatara Saada Haririja, na jednoj strani, i predsednika Auna i njegovog zeta Gebrana Basila, na drugoj strani, pogoršala je krizu uprkos upozorenjima svetskih lidera i ekonomskih stručnjaka na teške ekonomske posledice sa kojima se suočava Liban, nakon što je vlada premijera Hasana Diaba podnela ostavku ubrzo posle velike eksplozije u Bejrutu 4. avgusta u kojoj je život izgubilo 211 osoba, a ranjeno više od 6.000.\nIzvor: Radio Slobodna Evropa, 19.Jun.2021\nŠef evropske diplomatije Josep Borrell je 19. juna oštro kritikovao libanske političare zbog odgoda u formiranju nove vlade, upozoravajući da bi Evropska unija mogla uvesti sankcije onima koju su odgovorni za politički ćorsokak u krizi zahvaćenoj zemlji. Borrell je dao tu izjavu u predsjedničkoj...